| [ⵜⴰⴽⵟⵟⵓⵎⵜ ⵏ ⵜⵙⴰⴷⵓⴼⵜ الفاتحة] | |
| 1 ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 2 ⴰⵎⵓⵢ ⵉ ⵕⴱⴱⵉ ⵍⵍⵉ ⵎⵓ ⵜⴳⴰ ⵜⵓⵍⵖⵉⵜ ⵜⵉⵏⵏⵙ, ⵕⴱⴱⵉ ⵏ ⵉⵖⵥⵡⴰⵕⵏ, ⴽⵔⴰ ⴳⴰⵏ | |
| 3 ⴰⵎⴰⵍⵍⴰⵢ ⴰⵎⵙⵎⵓⵍⵍⵓ, ⵖ ⵜⵎⵣⵡⴰⵔⵓⵜ ⵓⵍⴰ ⵖ ⵜⵎⴳⴳⴰⵔⵓⵜ | |
| 4 ⴰⴳⵍⵍⵉⴷ ⵏ ⵡⴰⵙⵙ ⵏ ⵓⴼⵔⴰ, ⴰⵙⵙ ⵏ ⵓⵙⵙⵃⵙⵓ, ⴽⵔⴰ ⵉⴳⴰ ⵜ ⵢⴰⵏ ⴷ ⵎⴰⴷ ⵉⵙⴽⵔ | |
| 5 ⵀⴰ ⵏⵏ ⴽⵢⵢⵉⵏ ⴽⴰ ⵙ ⵏⵙⵙⵓⵎⴷ, ⴷ ⴽⵢⵢⵉⵏ ⴽⴰ ⴰⴷ ⵏⵎⵎⵜⵔ | |
| 6 ⵙⵎⵓⵏ ⴰⵖ, ⵜⵎⵍⵜ ⴰⵖ, ⴰⵖⴰⵔⴰⵙ ⵢⵓⵖⴷⵏ | |
| 7 ⴰⵖⴰⵔⴰⵙ ⵏ ⵖⵡⵉⵍⵍⵉ ⵜⵙⵏⵏⵓⴼⴰⵜ, ⵓⵔ ⴷ ⴰⵢⵜ ⵜⵉⵢⵓⵔⵉ, ⵓⵍⴰ ⵉⵎⵓⴹⴹⴰⵕ | |
| [ⵜⴰⴽⵟⵟⵓⵎⵜ ⵏ ⵜⴰⵜⵜⵓⵢⵜ الأعلى] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⴰⵢⵡⴰ ⵎⵎⵓⵢ ⵉ ⵉⵙⵎ ⵏ ⵕⴱⴱⵉ ⵏⵏⴽ ⴰⵎⴰⵜⵜⵓⵢ | |
| 2 ⵖⵡⴰⵍⵍⵉ ⵉⵙⴽⵔⵏ ⴽⵔⴰ ⵉⵍⵍⴰⵏ ⵢⴰⵢⵡⴰ ⵉⵙⴳⴰⴷⴷⴰ ⵜ | |
| 3 ⴷ ⵖⵡⴰⵍⵍⵉ ⵉⵙⴽⵔⵏ ⵉⵙⵎⴳⴰⵏ ⵏⵏⵙ, ⵢⴰⵢⵡⴰ ⵉⵙⵡⴰⵜⵜⵙ ⴽⵔⴰ ⵉⴳⴰ ⵜ ⵢⴰⵏ ⵉ ⵎⴰ ⵎⵓ ⵉⴳⴰ | |
| 4 ⴷ ⵖⵡⴰⵍⵍⵉ ⴷ ⵉⵙⵙⵎⵖⵉⵏ ⵜⵓⴳⴰ, ⴳ ⴽⵔⴰ ⵉⴳⴰ ⵜ ⴰⵏⴰⵡ | |
| 5 ⵢⴰⵢⵡⴰ ⵉⵙⴽⵔ ⴳⵉⵙ ⵜⴰⴽⴰⵡⵜ ⵉⵔⴽⵎⵏ ⵉⵇⵇⵓⵔⵏ | |
| 6 ⵏⵜⵜⴰ ⵕⴱⴱⵉ: ⵀⴰ ⵏⵏ ⵔⴰⴷ ⴰⴽ ⵏⵙⵙⵖⵔ **ⵍⵇⵓⵔⴰⵏ** ⴰ **ⵎⵓⵃⴰⵎⵎⴰⴷ** {ⵜⴰⵥⴰⵍⵍⵉⵜ ⵏ ⵕⴱⴱⵉ ⴼⵍⵍⴰⵙ} ⵓⵔ ⴰⴷ ⵜ ⵜⴻⵜⵜⵓⵜ | |
| 7 ⴱⵍⴰ ⴰⵢⵏⵏⴰ ⴳⵉⵙ ⵉⵔⴰ ⵕⴱⴱⵉ, ⴰⴷ ⴰⴽ ⵜ ⵉⵙⵜⵓ*, ⵀⴰ ⵏⵏ ⵏⵜⵜⴰ ⵉⵙⵙⵏ ⵎⴰⴷ ⴷ ⵢⵓⴳⴳⴰⵏ*, ⵓⵍⴰ ⵎⴰⴷ ⵉⵃⴹⴰⵏ, ⵉⵖ ⵜⵓⵍⵍⵜ ⵉⵎⵉ ⵏⵏⴽ ⵓⵍⴰ ⵉⵖ ⴰⵙ ⵜⵓⴷⵔⵜ ⵖ ⵜⵖⵔⵉ | |
| 8 ⵀⴰ ⵏⵏ ⵔⴰⴷ ⴽ ⵏⵙⵎⵓⵏ ⴷ ⵓⴱⵔⵉⴷ ⵉⴼⴰⵡⵏ, ⴰⴷ ⵜ ⵉⴳⴰⵏ ⴷ **ⵉⵙⵍⴰⵎ** | |
| 9 ⴰⵡⴰ, ⴰⵢⵡⴰ ⵙⵙⴽⵜⵉ ⵉ ⵎⵉⴷⴷⵏ, ⵉⵖ ⴰⵙⵏ ⵉⵔⵡⴰ ⵓⵙⵙⴽⵜⵉ? | |
| 10 ⵀⴰ ⵏⵏ ⵔⴰⴷ ⴳⵉⵙ ⵉⵙⵡⵉⵏⴳⵎ ⵡⴰⵏⵏⴰ ⵉⴽⵚⵓⴹⵏ ⵕⴱⴱⵉ | |
| 11 ⵎⴰⵛⵛ ⵔⴰⴷ ⴰⵙ ⵢⴰⵏⴼ ⵡⴰⵏⵏⴰ ⵉⴳⴰⵏ ⵡⴰⵛⵛ | |
| 12 ⵖⵡⴰⵍⵍⵉ ⵔⴰⴷ ⵉⴽⴽⵎⴹ ⵙ ⵜⵎⵥⵍⴰ ⵜⴰⴼⴷⴰⴷⴷⴰⵢⵜ | |
| 13 ⵙⵓⵍ ⵉⵔⴰ ⴰⴷ ⴳⵉⵙ ⵉⵅⵙⵉ, ⵓⵍⴰ ⵔⴰⴷ ⵉⵙⵓⵍ | |
| 14 ⵀⴰ ⵏⵏ ⵉⵏⵊⵎ ⵢⴰⴷ ⵡⴰⵏⵏⴰ ⵉⵙⵙⵖⵓⵙⵏ ⵉⵅⴼ ⵏⵏⵙ ⴳⵔ ⴰⵙ ⴷ ⵕⴱⴱⵉ ⵉⵖ ⵉⴼⵍⵙ | |
| 15 ⵢⴰⵢⵡⴰ ⵉⴱⴷⵔ ⵉⵙⵎ ⵏ ⵕⴱⴱⵉ ⵏⵏⵙ ⴰⵔ ⵉⵜⵜⵥⵥⴰⵍⵍⴰ ⵙⵎⵎⵓⵙⵜ ⵜⵉⵥⵉⵍⵍⴰ | |
| 16 ⵏⵖ ⴷ ⴰⵔ ⵜⵙⵙⵓⴼⵎ ⵜⵓⴷⵔⵜ ⵏ **ⴷⴷⵓⵏⵉⵜ** ⵅⴼ ⵜⵎⴳⴳⴰⵔⵓⵜ? | |
| 17 ⴰⵡⴰ, ⵀⴰ ⵏⵏ ⵜⴰⵎⴳⴳⴰⵔⵓⵜ ⵜⵓⴼ ⴰⵡⵏ, ⵙⵓⵍ ⵜⵖⴰⵎⴰ ⴱⴷⴷⴰ | |
| 18 ⵀⴰ ⵏⵏ ⵖⵉⴽ ⴰⴷ ⵉⵍⵍⴰ ⵖ ⵡⴰⵔⵔⴰⵜⵏ ⵉⵎⵣⵡⵓⵔⴰ | |
| 19 ⴰⴷ ⵜⵏ ⵉⴳⴰⵏ, ⴷ ⵡⴰⵔⵔⴰⵜⵏ ⵏ **ⵉⴱⵕⴰⵀⵉⵎ**, ⴷ **ⵎⵓⵙⴰ** | |
| [ⵜⴰⴽⵟⵟⵓⵎⵜ ⵏ ⵜⴷⵓⵍⵉ الغاشية] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵙ ⴽ ⵉⴷ ⵢⵓⵛⴽⴰ ⵉⵏⵖⵎⵉⵙ ⵏ ⵜⴷⵓⵍⵉ? ⵣⵄⵎⴰ ⵜⴰⵖⵔⵖⴰⵔⵜ | |
| 2 ⵓⴷⵎⴰⵡⵏ ⵏ ⵎⵉⴷⴷⵏ ⴰⴽⵓⴷ ⴰⵏⵏ ⵏⵏⵓⴳⵔⵏ, ⴰⵛⴽⵓ ⴽⵔⴰ ⵙⴽⵔⵏ ⵢⵓⴹⴹⵕ | |
| 3 ⴰⵛⴽⵓ ⴽⵉⴳⴰⵏ ⴰⴷ ⵙⴽⵔⵏ ⵙⵓⵍ ⵎⵔⵔⵜⵏ ⴳ ⵡⴰⵙⵙ ⵏ ⵜⵖⵔⵖⴰⵔⵜ | |
| 4 ⴰⵔ ⴽⴽⵎⴹⵏ ⴳ ⵍⴰⴼⵉⵢⵜ ⵉⴼⴷⴰⴷⴷⵉⵏ | |
| 5 ⴰⵔ ⵙⵙⴰⵏ ⴳ ⵓⵖⴱⴰⵍⵓ ⵏ ⵓⵥⵉⵥⵏ | |
| 6 ⵓⵔ ⴰⵙⵏ ⵉⵍⵍⵉ ⵓⵎⵜⵛⵓ ⴱⵍⴰ ⴳ ⵓⵎⵓⴷⵔⵓⵙ | |
| 7 ⵓⵔ ⴰⴷ ⵉⵙⵉⵊⵊⵉ ⵓⵍⴰ ⴰⵔ ⵉⵜⵜⴽⴽⵙ ⵍⴰⵥ | |
| 8 ⵉⵏⵏⴰ ⵕⴱⴱⵉ: ⵎⴰⵛⵛ ⵀⴰ ⵏⵏ ⵓⴷⵎⴰⵡⵏ ⵢⴰⴹⵏⵉⵏ ⴳ ⵡⴰⵙⵙ ⵏ ⵜⵖⵔⵖⴰⵔⵜ ⴼⵓⵍⴽⵉⵏ ⴼⵊⵊⵉⵊⵏ | |
| 9 ⴰⵛⴽⵓ ⵉⵙⵙⵓⵙⵎ ⵜⵏ ⵖⴰⵢⵍⵍⵉ ⵙⴽⵔⵏ, ⴳ ⵜⵓⴷⵔⵜ | |
| 10 ⵏⵜⵜⴰ ⵕⴱⴱⵉ: ⵀⴰ ⵏⵏ ⵖⵡⵉ ⵏⵏ ⵍⵍⴰⵏ ⴳ ⵜⵓⵔⵜⵉⵜ ⵢⴰⵜⵜⵓⵢⵏ | |
| 11 ⵓⵔ ⴰⴷ ⴳⵉⵙ ⵙⵙⴼⵍⴰⴷⵏ ⵉ ⵓⵣⵔⴷⵉⴳ | |
| 12 ⵉⵍⵍⴰ ⴳⵉⵙ ⵓⵖⴱⴰⵍⵓ ⵉⵏⴳⵉⵏ | |
| 13 ⵍⵍⴰⵏⵜ ⴳⵉⵙ ⵜⵉⵙⵙⵉⵡⵉⵏ ⴰⵜⵜⵓⵢⵏⵉⵏ | |
| 14 ⴷ ⵉⵣⵓⴽⴰⵏ ⵜⵜⵔⵙⵏⵉⵏ ⵉ ⵡⴰⵏⵏⴰ ⵉⵔⴰⵏ ⴰⴷ ⵉⵙⵓ | |
| 15 ⴷ ⵉⵙⵓⵎⵓⵜⵏ ⴷⵔⵙⵏⵉⵏ | |
| 16 ⴷ ⵉⵃⵏⴱⵍⵏ ⴼⵙⵔⵏⵉⵏ | |
| 17 ⵏⵜⵜⴰ ⵕⴱⴱⵉ: ⵎⴰⵅⵅ ⵉⵙ ⵓⵔ ⴰⴷ ⵜⵜⵎⵏⴰⴷⵏ ⵉⵕⴰⵎⴰⵏ ⵎⴰⵏⵉⴽ ⵙ ⵜⵜⵓⵙⴽⴰⵔⵏ? | |
| 18 ⴷ ⵉⴳⵏⵏⴰ ⵎⴰⵏⵉⴽ ⵙ ⵢⴰⵜⵜⵓⵢ? | |
| 19 ⴷ ⵉⴷⵔⴰⵔⵏ ⵎⴰⵏⵉⴽ ⵙ ⴱⵉⴷⴷⵏ? | |
| 20 ⴷ ⵡⴰⴽⴰⵍ ⵎⴰⵏⵉⴽ ⵙ ⵉⵜⵜⵓⴼⵙⴰⵔ? | |
| 21 ⵏⵜⵜⴰ ⵕⴱⴱⵉ ⵉ ⵓⵎⴰⵣⴰⵏ ⵏⵏⵙ: ⴰⵢⵡⴰ, ⵙⵙⴽⵯⵜⵉ ⵉ ⵎⵉⴷⴷⵏ, ⵎⴰⴷ ⴰⴽ ⴷ ⵉⵜⵜⵓⵣⴰⵏⵏ, ⵀⴰ ⵏⵏ ⴰⴷ ⴰⴽⴽⵯ ⵜⴳⵉⴷ ⴽⵢⵢⵉⵏ ⴷ ⵓⵎⵙⵙⵓⴽⵜⵉ | |
| 22 ⵀⴰ ⵏⵏ ⵓⵔ ⴼⵍⵍⴰⵙⵏ ⵜⴳⵉⴷ ⴰⵎⴰⴽⵕⴰⴹ, ⵓⵍⴰ ⴱⵣⵣⵉⵣⵣ | |
| 23 ⵎⴰⵛⵛ ⵡⴰⵏⵏⴰ ⵉⵡⵔⵔⵉⵏ ⵉⵏⴱⵍ, ⵉⴼⵍ ⵍⵉⵙⵍⴰⵎ | |
| 24 ⵀⴰ ⵏⵏ ⵔⴰⴷ ⵜ ⵉⵎⵔⵔⴷ ⵕⴱⴱⵉ ⵜⴰⵎⵎⴰⵔⴰ ⵉⴳⴳⵓⵜⵏ | |
| 25 ⵉⵏⵏⴰ ⵕⴱⴱⵉ: ⵀⴰ ⵏⵏ ⵔⴰⴷ ⵓⵔⵔⵉⵏ ⵙ ⴷⴰⵔⵏⵖ | |
| 26 ⵀⴰ ⵏⵏ ⵉⵇⵇⴰⵏ ⴷ ⴰⴷ ⵜⵏ ⵏⵙⵙⵃⵙⵓ, ⴽⵔⴰ ⵉⴳⴰ ⵜ ⵢⴰⵏ ⴷ ⵎⴰⴷ ⵉⵙⴽⵔ? | |
| [ⵜⴰⴽⵟⵟⵓⵎⵜ ⵏ ⵜⵢⵍⴳⵉ الفجر] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵏⵏⴰ ⵕⴱⴱⵉ: ⴰⴷ ⴳⴳⴰⵍⵖ ⵙ ⵜⵉⵢⵍⴳⵉⵜ? ⵉⵍⵍⴰ ⵎⴰⴷ ⵉⵏⵏⴰⵏ: ⴰⵙⵙ ⵏ ⵜⴼⴰⵙⴽⴰ | |
| 2 ⴷ ⵎⵔⴰⵡ ⵏ ⵡⴰⴹⴰⵏⵏ ⵍⵍⵉ ⵉⵙⵉⵎⵖⵓⵔ ⵕⴱⴱⵉ | |
| 3 ⴷ ⵜⴰⵡⵏⴳⵉⵏ ⴷ ⵇⴰⵢⵛ: ⵉⵍⵍⴰ ⵎⴰⴷ ⵉⵏⵏⴰⵏ: ⴰⵙⵙ ⵏ ⵄⴰⵕⴰⴼⴰ ⴷ ⵢⵉⴹ ⵏ ⵡⴰⵙⵙ ⵏ ⵜⴼⴰⵙⴽⴰ? | |
| 4 ⴷ ⵢⵉⴹ ⵉⵖ ⴰⴰⴷ ⵉⵣⵔⴰⵢ? ⵏⵖ ⴷ ⵉⵖ ⴷ ⵢⵓⵛⴽⴰ? | |
| 5 ⵉⵏⵏⴰ ⵕⴱⴱⵉ: ⴰⵡⴰ, ⵉⵙ ⵉⴳⴰ ⵖⵉⴽ ⴰⵏⵏ ⵜⴰⴳⴰⵍⵍⵉⵜ ⴳ ⴷⴰⵔ ⴰⵢⵜ ⵓⵏⵍⵍⵉ? | |
| 6 ⵉⵙ ⵓⵔ ⵜⵙⵙⵉⵏⴷ ⵎⴰⴷ ⵉⵙⴽⵔ ⵕⴱⴱⵉ ⵏⵏⴽ ⵉ ⵄⴰⴷ? | |
| 7 ⴰⴷ ⵜ ⵉⴳⴰⵏ ⴷ ⵉⵔⴰⵎ ⴱⵓ ⵉⴱⵔⴳⵎⵎⵉⵜⵏ? ⵏⵖ ⴷ ⵉⵅⴰⵎⵏ? | |
| 8 ⵖⵡⵉⵍⵍⵉ ⵎⵓ ⵓⵔ ⵉⵜⵜⵓⵙⴽⴰⵔ ⵡⴰⵏⴰⵡ ⵏⵏⵙⵏ ⵖ ⵜⵎⴰⵣⵉⵔⵜ ⴰⴽⵓⴷ ⴰⵏⵏ? | |
| 9 ⴷ **ⵜⴰⵎⵓⴷ** ⵍⵍⵉ ⴱⴱⵉⵏⵉⵏ ⴰⵙⵓⵍⵉⵍ ⴳ ⵡⴰⵙⵉⴼ | |
| 10 ⴷ **ⴼⵉⵔⵄⴰⵡⵏ** ⴱⵓ ⵜⴳⵓⵙⵉⵏ, ⵏⵖ ⴷ ⵉⵡⵔⵉⵔⵏ: **ⵍⴰⵀⵕⴰⵎ** | |
| 11 ⵖⵡⵍⵍⵉ ⵥⴹⵎⵏⵉⵏ ⴳ ⵜⵎⴰⵣⵉⵔⵜ | |
| 12 ⴰⵢⵡⴰⵏ ⵙⵙⵓⴳⵜⵏ ⴳⵉⵙ ⴰⵖⴰⵣⴰⴷ | |
| 13 ⵢⴰⵢⵡⴰ ⵕⴱⴱⵉ ⵏⵏⴽ ⵢⵓⵜ ⵜⵏ ⵙ ⵓⵣⴼⵍ ⴷ ⵜⵎⵎⴰⵔⴰ | |
| 14 ⵀⴰ ⵏⵏ ⵕⴱⴱⵉ ⵏⵏⴽ ⵉⵎⴷⵉ ⴰⵙⵏ? ⵔⴰⴷ ⵜⵏ ⵉⵎⵔⵔⵜ | |
| 15 ⵀⴰ ⵏⵏ ⴰⴼⴳⴰⵏ ⵉⵖ ⵜ ⵢⵓⵔⵎ ⵕⴱⴱⵉ ⵏⵏⵙ, ⵢⴰⵢⵡⴰ ⵉⵙⵙⵉⵎⵖⵓⵔ ⵜ, ⵉⵙⵏⵏⵓⴼⵓ ⵜ, ⴰⴽⵓⴷ ⴰⵏⵏ ⴰⵔ ⵉⵜⵜⵉⵏⵉ: ⵉⵙⵏⵏⵓⴼⴰ ⵉⵢⵉ ⵕⴱⴱⵉ ⵉⵏⵓ | |
| 16 ⴰⵎⵎⴰ ⵉⵖ ⵜ ⵢⵓⵔⵎ, ⵢⴰⵢⵡⴰ ⵉⵙⵙⵉⴽⵕⵉⵥ ⴼⵍⵍⴰⵙ ⵜⵉⴽⴽⵉ ⵏⵏⵙ, ⴰⴽⵓⴷ ⴰⵏⵏ ⴰⵔ ⵉⵜⵜⵉⵏⵉ: ⵉⵙⵏⵓⴳⵔ ⵉⵢⵉ ⵕⴱⴱⵉ ⵉⵏⵓ | |
| 17 ⴰⵡⴰ, ⵀⴰ ⵏⵏ ⵓⵀⵓ, ⵀⴰ ⵏⵏ ⵉⵙ ⵓⵔ ⴰⴷ ⵜⴰⴽⴽⴰⵎ ⵜⵉⴽⴽⵉ ⵉ ⵉⴳⵉⴳⵉⵍ | |
| 18 ⴷ ⵓⵔ ⴰⴷ ⵜⵙⵙⵓⵔⵔⵙⵎ ⵅⴼ ⵜⵉⴽⴽⵉ ⵏ ⵓⵎⵥⵍⵓⴹ | |
| 19 ⵖⵉⴽ ⵍⵍⵉ ⵜⵛⵛⵜⵜⴰⵎ ⵜⵉⴽⵉⵙⵉⵜ ⵎⴽ ⵏⵏⴰ ⵜⴳⴰ | |
| 20 ⴷ ⴰⵔ ⵜⵜⵉⵔⵉⵎ ⴰⵢⴷⴰ ⵙ ⵢⴰⵜ ⵜⴰⵢⵔⵉ ⵉⴳⴳⵓⵜⵏ | |
| 21 ⵡⴰⵅⵅⴰ, ⵀⴰ ⵏⵏ ⵉⵖ ⵉⵎⴷⵓⴷⵉ ⵡⴰⴽⴰⵍ ⵢⴰⵢⵡⴰ ⵉⵎⵣⵉ ⴱⴰⵀⵔⴰ | |
| 22 ⵙ ⴷ ⵜⵓⵛⴽⴰ ⵜⵔⵏⵏⴰⵡⵜ ⵏ ⵕⴱⴱⵉ ⵏⵏⴽ, ⴳⵉⵏ ⵉⵏⵉⵔⵏ ⴷⴷⵔⵙⵜ ⵢⴰⵜ ⴳ ⵜⴰⵎⴰ ⵏ ⵜⴰⵢⵢⴰⴹ, ⴼⴰⴷ ⴰⴷ ⵉⴱⴹⵓ ⴳⵔ ⵎⵉⴷⴷⵏ | |
| 23 ⵙ ⴷ ⵜⵏⴳⵉ ⵍⴰⴼⵉⵢⵜ ⵏ ⵓⵔⵡⴰⵙⵙ, ⵖ ⴰⵙⵙ ⴰⵏⵏ: ⴰⴽⵓⴷ ⴰⵏⵏ ⴰⵔ ⴰⴷ ⵉⵙⵡⵉⵏⴳⵉⵎ ⵓⴼⴳⴰⵏ, ⵎⴰⵛⵛ ⵎⴰⴷ ⴰⵙ ⵉⵙⵙⵓⴳⵔ ⵓⵙⵡⵉⵏⴳⵎ? | |
| 24 ⵢⴰⵢⵡ ⴰⵔ ⵉⵜⵜⵉⵏⵉ: ⵎⴰ ⵜⴰⴷ ⵉⵙ ⴽⴰ ⵣⵣⵡⴰⵔⵖ ⵉ ⵜⵓⴷⵔⵜ ⵉⵏⵓ ⵎⴰⴷ ⵉⴼⵓⵍⴽⵉⵏ? | |
| 25 ⵉⵏⵏⴰ ⵕⴱⴱⵉ: ⴰⴽⵓⴷ ⴰⵏⵏ ⵓⵔ ⵔⴰⴷ ⵜ ⵉⵎⵔⵔⴷ ⵎⵇⵇⴰⵔ ⴷ ⵢⴰⵏ, ⵣⵓⵏ ⴷ ⵖⵉⴽ ⵍⵍⵉ ⵔⴰⴷ ⵜ ⵎⵔⵔⵜⵖ ⵏⵊⴽⵉ | |
| 26 ⵖⵉⴽ ⵍⵍⵉ ⵓⵔ ⵔⴰⴷ ⵜ ⵉⴽⵔⴼ ⵎⵇⵇⴰⵔ ⴷ ⵢⴰⵏ, ⵣⵓⵏ ⴷ ⵖⵉⴽ ⵍⵍⵉ ⵔⴰⴷ ⵜ ⴽⵔⴼⵖ ⵏⴽⴽⵉ? | |
| 27 ⴰⵎⵎⴰ ⴰⵢⵜ ⵕⴱⴱⵉ: ⵀⴰ ⵏⵏ ⴰⵔ ⴰⵙⵏ ⵏⵜⵜⵉⵏⵉ: ⵡⴰ ⵉⵎⴰⵏ ⴳⴰⵏⵉⵏ ⵉⵎⵏⵏⵉⵔⵏ ⵙⵏ | |
| 28 ⵜⵙⴼⵓⵍⴽⵉⴷ ⴳⵔ ⴰⵎ ⴷ ⵕⴱⴱⵉ, ⴰⴷ ⴽⵎ ⵉⵙⵙⴼⵓⵍⴽⵉ ⵕⴱⴱⵉ | |
| 29 ⵙ ⴰⵙ ⵉⵜⵜⵓⵏⵏⴰ: ⴰⵢⵡⴰ, ⴽⵛⵎ ⴳⵔ ⵉⵙⵎⴳⴰⵏ ⵉⵏⵓ | |
| 30 ⵣⴷⵖ ⴳ ⵜⵓⵔⵜⵉⵜ ⵉⵏⵓ | |
| [ⵜⴰⴽⵟⵟⵓⵎⵜ ⵏ ⵜⵎⴰⵣⵉⵔⵜ البلد] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵏⵏⴰ ⵕⴱⴱⵉ: ⴰⴷ ⴳⴳⴰⵍⵖ ⵙ ⵜⵎⴰⵣⵉⵔⵜ ⴰⴷ, ⵣⵄⵎⴰ **ⵎⴰⴽⴽⴰ** | |
| 2 ⵙⵓⵍ ⴽⵢⵢⵉⵏ ⵉⵣⵣⵔⵉ ⴰⴽ ⵕⴱⴱⵉ ⴽⵔⴰ ⵜⵙⴽⴰⵔⴷ ⴳ ⵜⵎⴰⵣⵉⵔⵜ ⴰⴷ, ⵣⵄⵎⴰ **ⵎⴰⴽⴽⴰ** | |
| 3 ⴷ ⵓⵎⴰⵔⴰⵡ, ⴷ ⴽⵔⴰ ⵢⵓⵔⵓ, ⵉⵍⵍⴰ ⵎⴰⴷ ⵉⵏⵏⴰⵏ **ⴰⴷⴰⵎ** ⴷ ⵜⴰⵔⵡⴰ ⵏⵏⵙ? | |
| 4 ⵜⴰⴳⴰⵍⵍⵉⵜ ⴰⵔ ⵢⴰⴷ ⵏⵙⴽⵔ ⴰⴼⴳⴰⵏ ⴳ ⵜⵎⵎⴰⵔⴰ, ⴰⵛⴽⵓ ⵉⵎⵎⴰⵖ ⴷⵉⵙ ⴳ ⵜⵎⵣⵡⴰⵔⵓⵜ ⵓⵍⴰ ⵜⴰⵎⴳⴳⴰⵔⵓⵜ, | |
| 5 ⵉⵙ ⴷ ⵉⵙ ⵉⵖⴰⵍ, ⵓⵔ ⵙⴰⵔ ⵔⴰⴷ ⴰⵙ ⵉⵥⴹⵉⵕ ⵎⵇⵇⴰⵔ ⴷ ⵢⴰⵏ? ⵀⴰ ⵏⵏ ⵕⴱⴱⵉ ⵉⵥⴹⴰⵕ ⴰⵙ | |
| 6 ⵢⴰⵢⵡⴰ ⴰⵔ ⵉⵜⵜⵉⵏⵉ: ⵙⵔⴼⵓⴼⵏ ⴰⵖ ⴽⵉⴳⴰⵏ ⴷ ⵡⴰⵢⴰⴷⴰ | |
| 7 ⵉⵙ ⵉⵖⴰⵍ ⵉⵙ ⵜ ⵓⵔ ⵉⵥⵕⵉ ⵢⴰⵏ? ⵓⵍⴰ ⵎⴰⴷ ⴰⵙ ⵉⵙⴽⵔ? ⵀⴰ ⵏⵏ ⵕⴱⴱⵉ ⵉⵥⵕⴰ ⵜ, ⵉⵙⵙⵏ ⵎⴰⴷ ⵉⵟⵟⴰⴼ ⵓⵍⴰ ⵎⴰⴷ ⴰⵙ ⵉⵙⴽⵔ | |
| 8 ⵉⵏⵏⴰ ⵕⴱⴱⵉ: ⵎⴰⵅⵅ ⵉⵙ ⴰⵙ ⵓⵔ ⵏⵙⴽⵉⵔ ⵙⵏⴰⵜ ⵡⴰⵍⵍⵏ, ⴰⵔ ⵙⵔⵙⵏⵜ ⵉⵜⵜⵎⵏⴰⴷ? | |
| 9 ⴷ ⵉⵍⵙ ⴰⵔ ⵙⵔⵙ ⵉⵙⴰⵡⵍ? ⴷ ⵙⵉⵏ ⵡⴰⵏⴼⵓⵔⵏ ⵎⴰⴷ ⵉⵙⴼⴰⵍⴽⴰⵢⵏ ⵓⴷⵎ ⵏⵏⵙ? | |
| 10 ⵖⵉⴽ ⵍⵍⵉ ⴰⵙ ⵏⵎⵍⴰ ⵙⵉⵏ ⵉⵖⴰⵔⴰⵙⵏ: ⴰⵖⴰⵔⴰⵙ ⵏ ⵓⴼⵓⵍⴽⵉ, ⴷ ⵓⵖⴰⵔⴰⵙ ⵏ ⵓⵥⵓⴹ, | |
| 11 ⵉⵏⵏⴰ ⵕⴱⴱⵉ: ⵀⴰ ⵏⵏ ⵎⵜⴰⴷⴷ ⵉⵙ ⴽⴰ ⵉⵎⵓⵏ ⴷ ⵓⵖⴰⵔⴰⵙ ⵍⵍⵉ ⵔⴰⴷ ⵜ ⵉⵊⵊⵏⵊⵎ? ⴳ ⵜⵎⵎⴰⵔⴰ ⵏ ⵓⵙⴰⵡⵏ ⴰⵏⵏ? | |
| 12 ⵀⵢⵢⴰ ⵎⵜⴰⴷⴷ ⵉⵙ ⵜⵙⵙⵏⴷ ⵎⴰⵏⵉⴽ ⵉⴳⴰ ⵓⵙⴰⵡⵏ? | |
| 13 ⵉⵏⵏⴰ ⵕⴱⴱⵉ: ⴰⵣⵔⴰⵢ ⵏ ⵓⵙⴰⵡⵏ ⴰⵏⵏ ⵉⴳⴰ ⵜ, ⴰⴷ ⵜⵙⴷⴼⵉⴷ ⵢⴰⵏ ⵉⵙⵎⴳ, ⵏⵖ ⵜⴰⵡⴰⵢⵢⴰ | |
| 14 ⵏⵖ ⵜⴼⴽⵉⴷ ⵜⵉⵔⵎⴷ ⴳ ⵢⴰⵏ ⵡⴰⵙⵙ ⵉⵍⵍⵓⵥⵏ | |
| 15 ⵉ ⵢⴰⵏ ⵉⴳⵉⴳⵉⵍ ⵍⵍⵉ ⵉⴳⴰⵏ ⴳ ⵜⵓⵡⵊⴰ ⵏⵏⴽ | |
| 16 ⵏⵖ ⴰⵎⵥⵍⵓⴹ ⵉⴳⴰⵏ ⴰⵊⵄⵏⵉⴹ | |
| 17 ⵙⵓⵍ ⵉⴳⴰ ⴳ ⵖⵡⵉⵍⵍⵉ ⴼⵍⵙⵏⵉⵏ ⴰⵢⵡⴰⵏ ⴳⵉⴷⴷⵉⵏ ⵅⴼ ⵓⵥⵥⵉⴹⵕ, ⵖⵉⴽ ⵍⵍⵉ ⴳⴰⴷⴷⴰⵏ ⵅⴼ ⵜⵎⵍⵍⴰⵡⵜ | |
| 18 ⵉⵏⵏⴰ ⵕⴱⴱⵉ: ⵀⴰ ⵏⵏ ⵖⵡⵉⵍⵍⵉ ⴳ ⵍⵍⴰⵏⵜ ⵜⵉⵎⵉⵜⴰⵔ ⴰⴷ, ⵖⵡⵉ ⵏⵏ ⴰⴷ ⵉⴳⴰⵏ ⴰⵢⵜ ⵉⵇⵓⵙ | |
| 19 ⴰⵎⵎⴰ ⵖⵡⵉⵍⵍⵉ ⵏⴱⵍⵏⵉⵏ ⴰⵢⵡⴰⵏ ⵙⵙⴽⵉⵔⴽⴽⵙⵏ ⴰⵢⵍⴰⵏ ⵏⵏⵖ, ⵀⴰ ⵏⵏ ⵖⵡⵉⵏⵏ ⴰⴷ ⵉⴳⴰⵏ ⴰⵢⵜ ⵉⵥⵥⵍⵎⴹ, ⵣⵄⵎⴰ ⴰⵢⵜ ⵓⵔⵡⴰⵙⵙ | |
| 20 ⵀⴰ ⵏⵏ ⵜⵓⵔⴳⴰⵍⵏ ⴳ ⵓⴳⵏⵙ ⵏ ⵍⴰⴼⵉⵢⵜ | |
| [ⵜⴰⴽⵟⵟⵓⵎⵜ ⵏ ⵜⴰⴼⵓⴽⵜ الشمس] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵏⵏⴰ ⵕⴱⴱⵉ ⴰⴷ ⴳⴳⴰⵍⵖ ⵙ ⵜⴰⴼⵓⴽⵜ ⴷ ⵓⵣⵏⵥⴰⵕ ⵏⵏⵙ | |
| 2 ⴷ ⵡⴰⵢⵢⵓⵔ ⵉⵖ ⵜ ⵉⴷ ⵉⵟⵟⴼⴰⵕ | |
| 3 ⴷ ⵡⴰⵙⵙ ⵉⵖ ⵜ ⵉⴷ ⵉⵙⵙⵓⴳⴳⴰ | |
| 4 ⴷ ⵢⵉⴹ ⵉⵖ ⵜ ⵉⴷⵍ | |
| 5 ⴷ ⵉⴳⵏⵏⴰ ⴷ ⵎⴰ ⵜⵜ ⵉⵙⵙⴽⵉⵏ | |
| 6 ⴷ ⵡⴰⴽⴰⵍ, ⴷ ⵎⴰ ⵜⵜ ⵉⴼⵙⵎⵏ | |
| 7 ⴷ ⵉⵎⴰⵏ, ⴷ ⵎⴰ ⵜⵜ ⵉⵙⴰⵙⵜⵡⴰⵏ | |
| 8 ⵉⵎⵍ ⴰⵙ ⴰⵖⴰⵔⴰⵙ ⵉⴼⵔⵖⵏ ⴷ ⵡⴰⴷ ⵢⵓⵖⴷⵏ | |
| 9 ⴰⵔ ⵉⵊⵊⵏⵊⵎ ⵕⴱⴱⵉ ⵡⴰⴷ ⵉⵙⵖⵓⵙⵏ ⵉⵅⴼ ⵏⵏⵙ | |
| 10 ⵖⵉⴽ ⵍⵍⵉ ⵉⵙⵙⵓⴽⵍ ⵖⵡⴰⵍⵍⵉ ⵜ ⵉⵏⵅⵅⵍⵏ | |
| 11 ⵀⴰ ⵏⵏ ⵜⵙⵙⴽⵉⵔ ⴳⵉⵙ **ⵜⴰⵎⵓⴷ** ⴰⵎⴰⵣⴰⵏ ⵏⵏⵙⵏ, ⵙ ⵓⵥⴹⴰⵎ ⵏⵏⵙⵏ | |
| 12 ⵉⵍⵍⵉⵖ ⴰⵢⵜⵜⴰⵣⵣⴰⵍ ⵡⴰⵛⵛ ⵏⵏⵙⵏ, ⵉⵙⴽⵔ ⵖⴰⵢⵍⵍⵉ ⵅⴼ ⴷ ⵎⵙⴰⵛⴽⴰ? | |
| 13 ⵉⵏⵏⴰ ⴰⵙⵏ ⵓⵎⴰⵣⴰⵏ ⵏ ⵕⴱⴱⵉ: ⴰⴷ ⵜ ⵉⴳⴰⵏ ⴷ **ⵚⴰⵍⵃ** ⵀⴰ ⵏⵏ ⴰⴷ ⵓⵔ ⵜⵙⵍⵉⵎ ⵜⴰⵕⴰⵎⵜ ⵏ ⵕⴱⴱⵉ ⴷ ⵜⵉⵙⵙⵉ ⵏⵏⵙ ⴳ ⵡⴰⵙⵙ ⵏⵏⵙ? | |
| 14 ⵎⴰⵛⵛ ⵙⵙⴽⵉⵔⴽⴽⵙⵏ ⵜ, ⴰⵢⵡⵕⵏ ⵏⵖⵉⵏ ⵜⴰⵕⴰⵎⵜ, ⵖⵉⴽ ⴰⵏⵏ ⴰ ⵅⴼ ⵜⵏ ⵉⵙⵔⴼⵓⴼⵏⵕⴱⴱⵉ ⵏⵏⵙⵏ ⵙ ⵓⴱⴽⴽⴰⴹ ⵏⵏⵙⵏ, ⵢⴰⵢⵡⴰ ⵉⵙⴳⵓⵏ ⴼⵍⵍⴰⵙⵏ ⵜⴰⵎⵎⴰⵔⴰ, ⵓⵔ ⴳⵉⵙⵏ ⵉⵏⵊⵎ ⵎⵇⵇⴰⵔ ⴷ ⵢⴰⵏ | |
| 15 ⴰⵛⴽⵓ ⵕⴱⴱⵉ ⵓⵔ ⵉⴽⵚⵓⴹ, ⵎⴰ ⵔⴰⴷ ⴷ ⵉⴳⴳⵔⵓ ⵉ ⵖⵉⴽ ⴰⵏⵏ? ⵏⵖ ⴷ ⵖⵡⴰ ⵍⵍⵉ ⵉⵏⵖⴰⵏ ⵜⴰⵕⴰⵎⵜ, ⵓⵔ ⵏⵏ ⵉⵜⴰⵎ ⵎⴰ ⵔⴰⴷ ⵉⴳⴳⵔⵓ? | |
| [ⵜⴰⴽⵟⵟⵓⵎⵜ ⵏ ⵢⵉⴹ الليل] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵏⵏⴰ ⵕⴱⴱⵉ ⴰⴷ ⴳⴳⴰⵍⵖ ⵙ ⵢⵉⴹ ⵉⵖ ⵉⴷⵍ ⴽⵔⴰ ⵉⵍⵍⴰⵏ | |
| 2 ⴷ ⵡⴰⵙⵙ ⵉⵖ ⴷ ⵢⵓⴳⴳⴰ ⵙ ⵜⵉⴼⴰⵡⵜ ⵏⵏⵙ | |
| 3 ⴷ ⵖⵡⴰⵍⵍⵉ ⵉⵙⴽⵔⵏ ⴰⵡⵜⵎ ⴷ ⵜⴰⵡⵜⵎⵜ, ⵣⵓⵏ ⴷ **ⴰⴷⴰⵎ** ⴷ **ⵃⴰⵡⵡⴰ** | |
| 4 ⴰ ⵜⴰⵡⵡⵓⵔⵉ ⵏⵏⵓⵏ ⵍⵍⵉ ⵜⵙⴽⵔⵎ, ⴰⵔ ⵜⴼⵜⵜⵙ, ⴳⵉⵙ ⵎⴰⴷ ⵉⴼⵓⵍⴽⵉⵏ, ⵖⵉⴽ ⵍⵍⵉ ⴳⵉⵙ ⵎⴰⴷ ⵓⵔ ⵉⴼⵓⵍⴽⵉⵏ | |
| 5 ⵀⴰ ⵏⵏ ⵡⴰⵏⵏⴰ ⵢⴰⴽⴽⴰⵏ ⵜⵉⵏ ⵕⴱⴱⵉ, ⵢⴰⵢⵡⴰ ⵉⴽⵚⵓⴹ ⵕⴱⴱⵉ | |
| 6 ⵢⴰⵢⵡⴰ ⵉⴼⵍⵙ ⵙ ⵕⴱⴱⵉ, ⵉⵙⵙⵏ ⵉⵙ ⵜⵍⵍⴰ ⵜⵓⵔⵜⵉⵜ ⵏ ⵕⴱⴱⵉ | |
| 7 ⵖⵡⴰⵏⵏ ⵔⴰⴷ ⵜ ⵏⵙⵎⵓⵏ ⴷ ⵓⵖⴰⵔⴰⵙ ⵉⴼⵓⵍⴽⵉⵏ | |
| 8 ⴰⵎⵎⴰ ⵖⵡⴰⵍⵍⵉ ⵜ ⵢⵓⵙⵙⵏ ⵉⵖⴰⵍ ⵉⵙ ⵓⵔ ⵉⵍⴽⵉⵎ ⵅⴼ ⵕⴱⴱⵉ? | |
| 9 ⵢⴰⵢⵡⴰ ⵉⵙⵙⴽⵉⵔⴽⴽⵉⵙ ⵜⴰⵡⵔⵔⴰⵢⵜ ⵙ ⴷⴰⵔ ⵕⴱⴱⵉ | |
| 10 ⵀⴰ ⵏⵏ ⵔⴰⴷ ⵜ ⵏⵙⵙⵉⴽⵉ ⴰⵖⴰⵔⴰⵙ ⵏ ⵜⴰⵙⵙⴰⵙⵜ | |
| 11 ⵀⴰ ⵏⵏ ⵓⵔ ⴰⴷ ⴼⵍⵍⴰⵙ ⵢⴰⵙⵉ ⵡⴰⵢⴰⴷⴰ ⵏⵏⵙ ⴰⵎⵢⴰ ⵉⵖ ⵉⵔⴼⵓⴼⵓⵏ | |
| 12 ⵀⴰ ⵏⵏ ⴰⵙⴰⵖⵓⵍ ⵉⴳⴰ ⵡⵉⵏ ⵏⵏⵖ | |
| 13 ⵖⵉⴽ ⵍⵍⵉ ⵜⴳⴰ ⵜⵎⴳⴳⴰⵔⵓⵜ, ⵓⵍⴰ ⵜⴰⵎⵣⵡⴰⵔⵓⵜ ⵜⵉⵏ ⵕⴱⴱⵉ | |
| 14 ⵉⵏⵏⴰ ⵕⴱⴱⵉ: ⵀⴰ ⵏⵏ ⵙⵙⵉⵡⴷⵖ ⴽⵯⵏ ⵙ ⵍⴰⴼⵉⵢⵜ ⵉⴼⴷⴰⴷⴷⵉⵏ | |
| 15 ⵍⴰⴼⵉⵢⵜ ⴰⵏⵏ ⵓⵔ ⴰⴷ ⵙⵔⵙ ⵉⴽⴽⵎⴹ ⴱⵍⴰ ⵡⴰⵛⵛ | |
| 16 ⵖⵡⴰⵍⵍⵉ ⵉⵙⵙⴽⵉⵔⴽⴽⵙⵏ ⴰⵎⴰⵣⴰⵏ ⵢⴰⵢⵡⴰ ⵉⵏⴱⵍ | |
| 17 ⵖⵉⴽ ⵍⵍⵉ ⵔⴰⴷ ⴰⵙ ⵢⴰⵏⴼ ⵖⵡⴰⵍⵍⵉ ⵉⴽⵚⵓⴹⵏ ⵕⴱⴱⵉ | |
| 18 ⵖⵡⴰⵍⵍⵉ ⵢⴰⴽⴽⴰⵏ ⴰⵢⴰⴷⴰ ⵏⵏⵙ ⵅⴼ ⴰⴷ ⵉⵙⵖⵓⵙ ⵉⵅⴼ ⵏⵏⵙ ⴷ ⵡⴰⵢⴰⴷⴰ ⵏⵏⵙ | |
| 19 ⵙⵓⵍ ⵓⵔ ⵉⵔⵉ ⴽⵔⴰ ⵏ ⵜⵏⴰⴼⵓⵜ ⴳ ⴷⴰⵔ ⵢⴰⵏ ⵙ ⵎⴰⴷ ⵢⴰⴽⴽⴰ | |
| 20 ⴱⵍⴰ ⵓⴷⵎ ⵏ ⵕⴱⴱⵉ ⵍⵍⵉ ⵢⴰⵜⵜⵓⵢⵏ | |
| 21 ⵀⴰ ⵏⵏ ⵔⴰⴷ ⵙⵓⵍ ⵉⵍⴽⵎ ⵎⴰⴷ ⵉⵔⴰ, ⴳ ⴷⴰⵔ ⵕⴱⴱⵉ | |
| [ⵜⴰⴽⵟⵟⵓⵎⵜ ⵏ ⵣⵉⴽⴽ ⵏ ⵡⴰⵙⵙ الضحى] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⴰⴷ ⴳⴳⴰⵍⵖ ⵙ ⵣⵉⴽⴽ ⵏ ⵓⵣⴰⵍ | |
| 2 ⴷ ⵢⵉⴹ ⵉⵖ ⵉⴷⵍ | |
| 3 ⴰⵎⴽⵉ ⴽ ⵉⴼⵍ ⵕⴱⴱⵉ ⵏⵏⴽ, ⴰ **ⵎⵓⵃⴰⵎⵎⴰⴷ** {ⵜⴰⵥⴰⵍⵍⵉⵜ ⵏ ⵕⴱⴱⵉ ⴼⵍⵍⴰⵙ} ⵓⵍⴰ ⵉⵙⵙⵉⴽⴹ ⴽ | |
| 4 ⵀⴰ ⵏⵏ ⵜⴰⵎⴳⴳⴰⵔⵓⵜ, ⵜⵓⴼ ⴰⴽ ⵜⴰⵎⵣⵡⴰⵔⵓⵜ | |
| 5 ⵀⴰ ⵏⵏ ⵔⴰⴷ ⴰⴽ ⵉⴼⴽ ⵕⴱⴱⵉ ⵏⵏⴽ ⴰⵔⴷ ⵉⵖ ⵜⵏⵏⵉⴷ ⵉⴳⴷⴰ | |
| 6 ⵎⴰⵅⵅ ⵉⵙ ⵜ ⵉⵏⵏ ⵓⵔ ⵜⴽⴽⵉⴷ ⵜⴳⵉⴷ ⵉⴳⵉⴳⵉⵍ? ⵢⴰⵢⵡⴰ ⵕⴱⴱⵉ ⵉⴹⵓⴼ ⴽ? ⵉⵣⵡⵉⵔ ⴰⴽ, ⵙⴳ ⵎⵥⵥⵉⵢ ⴰⵔ ⵎⵇⵇⵓⵔ, ⴰⵢⵍⵍⵉⵖ ⵜⵙⵙⵍⴽⵎⴷ ⵜⴰⴱⵔⴰⵜ | |
| 7 ⵖⵉⴽ ⵍⵍⵉ ⵜⵜ ⵉⵏⵏ ⵜⴽⴽⵉⴷ ⵜⵓⴹⴹⵕⴷ, ⵉⵙⵎⵓⵏ ⴽ ⴷ ⵓⵖⴰⵔⴰⵙ | |
| 8 ⵖⵉⴽ ⵍⵍⵉ ⵜⴳⵉⴷ ⴰⵎⵥⵍⵓⴹ ⵉⴼⴽ ⴰⴽ ⵎⴰⴷ ⵓⵔ ⵉⵜⵜⵙⵎⴰⴷⵏ | |
| 9 ⴰⵡⴰ, ⵀⴰ ⵏⵏ ⴰⴷ ⵓⵔ ⵜⵔⵏⵓⴷ ⵉⴳⵉⴳⵉⵍ | |
| 10 ⵓⵍⴰ ⵜⵥⵥⵉⴷ ⴷ ⵉⵎⵎⵜⵔⵉ, ⴰⵛⴽⵓ ⵓⵔ ⵉⵟⵟⴰⴼ ⴰⵢⴰⴷⴰ | |
| 11 ⴰⵎⵎⴰ ⵜⴰⵏⴰⴼⵓⵜ ⵏ ⵕⴱⴱⵉ ⵏⵏⴽ, ⴰⵢⵡⴰ ⵙⴰⵡⵍ ⴼⵍⵍⴰⵙ ⴰⵔ ⵜ ⵜⴰⴷⴷⵔⴰⴷ | |
| [ⵜⴰⴽⵟⵟⵓⵎⵜ ⵏ ⵓⵎⵎⵓⵣⵣⵓ الشرح] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵏⵏⴰ ⵕⴱⴱⵉ ⵉ ⵓⵎⴰⵣⴰⵏ ⵏⵏⵙ: ⵎⴰⵅⵅ ⵉⵙ ⴰⴽ ⵓⵔ ⵏⵙⵎⵎⵓⵣⵉ ⴰⴷⵎⵔ ⵏⵏⴽ ⵓⵔ ⴳⵉⵙ ⴽⵔⴰ ⵏ ⵜⴽⵔⵥⵉ? ⵏⴽⵜⵓⵔ ⵜ ⵙ ⵜⵎⵍⵍⴰⵡⵜ | |
| 2 ⵉⵏⵏⴰ ⴰⵙ ⵕⴱⴱⵉ: ⵏⴰⵢⵡⴰ ⵏⵙⵉⵜⵜⵉ ⴼⵍⵍⴰⴽ ⴰⴱⴽⴽⴰⴹ ⵏⵏⴽ, ⵣⵄⵎⴰ ⵓⵔ ⵙⵓⵍ ⴼⵍⵍⴰⴽ ⵉⵍⵍⵉ ⵎⵇⵇⴰⵔ ⴷ ⴰⵎⵢⴰ, ⴳ ⵎⴰⴷ ⵉⵣⵡⴰⵔⵏ, ⵓⵍⴰ ⵎⴰⴷ ⵉⴳⴳⵯⵔⴰⵏ | |
| 3 ⵍⵍⵉ ⵉⵥⵥⴰⵢⵏ ⵅⴼ ⵜⴰⴷⴰⵡⵜ ⵏⵏⴽ, ⵣⵄⵎⴰ ⵎⴰⴷ ⵜⵓⵙⵉⴷ | |
| 4 ⵉⵏⵏⴰ ⴰⵙ ⵕⴱⴱⵉ: ⵏⵙⴰⵜⵜⵓⵢ ⴰⴽ ⴰⴱⴷⴰⵔ ⵏⵏⴽ, ⴷ ⵡⴰⵜⵉⴳ ⵏⵏⴽ, ⴽⵔⴰ ⴳ ⵜⵜⵓⴱⴷⴰⵔⵖ, ⵀⴰ ⵏⵏ ⵜⵜⵓⴱⴷⴰⵔⴷ ⴳⵉⵙ ⴽⵢⵢⵉⵏ | |
| 5 ⵉⵏⵏⴰ ⵕⴱⴱⵉ: ⵀⴰ ⵏⵏ ⴽⵔⴰ ⵉⴳⴰ ⵜ ⵜⵉⴽⵕⵥⵉ ⵜⵍⵍⴰ ⴷⵉⵙ ⵜⴰⴼⵙⴰⵙⵜ, ⴰⵛⴽⵓ ⵜⴰⴼⵙⴰⵙⵜ ⵜⴳⴰ ⴱⴷⴷⴰ ⵅⴼ ⵜⴽⵕⵥⵉ | |
| 6 ⵀⴰ ⵏⵏ ⵜⵉⴽⵕⵥⵉ ⵜⵍⵍⴰ ⴷⵉⵙ ⵜⴰⴼⵙⴰⵙⵜ ⵖⵉⴽ ⵍⵍⵉ ⵙ ⵉⵏⵏⴰ ⵕⴱⴱⵉ | |
| 7 ⵉⵏⵏⴰ ⵕⴱⴱⵉ: ⵉⵖ ⵜⴼⵔⵉⴷ ⵜⴰⵥⴰⵍⵍⵉⵜ ⵏⵏⴽ, ⵏⵖ ⴷ ⵜⴰⵖⴰⵡⵙⴰ ⵏ ⴷⴷⵓⵏⵉⵜ ⴰⵢⵡⴰ ⵙⵟⵟⵓⴼⵓⵕ ⴰⵙ, ⵎⴰ ⵔⴰⴷ ⴰⴽ ⵉⵔⵡⵓ ⴳⵔⴰⴽ ⴷ ⵕⴱⴱⵉ ⵏⵏⴽ | |
| 8 ⵜⵙⵎⵓⵏ ⵜⵏ ⵜⴰⵢⵔⵉ ⵏⵏⴽ ⴳ ⵓⴼⵓⵙ ⵏ ⵕⴱⴱⵉ ⵏⵏⴽ | |
| [ⵜⴰⴽⵟⵟⵓⵎⵜ ⵏ ⵜⴰⵣⴰⵔⵜ التين] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵏⵏⴰ ⵕⴱⵉⵉ ⴰⴷ ⴳⴳⴰⵍⵖ ⵙ **ⵜⵜⵉⵏ** ⴷ **ⵣⵣⴰⵢⵜⵓⵏ** ⵉⵍⵍⴰ ⵎⴰⴷ ⵉⵏⵏⴰⵏ: ⵜⴰⵣⴰⵔⵜ ⴷ ⵓⵣⵎⵎⵓⵔ ⵍⵍⵉ ⵛⵜⵜⴰⵏ ⵎⵉⴷⴷⵏ? ⵉⵍⵍⴰ ⵎⴰⴷ ⵉⵏⵏⴰⵏ: ⵉⴷⵔⴰⵔⵏ ⴳ ⵜⵎⴰⵣⵉⵔⵜ ⵏ **ⵍⵇⵓⴷⵙ**? ⵣⵓⵏ ⴷ **ⵟⵟⵓⵕ ⵙⵉⵏⵉⵏ** ⴰⴷ ⵜ ⵉⴳⴰⵏ ⴷ ⵓⴷⵔⴰⵔ ⵍⵍⵉ ⴳ ⵉⵙⴰⵡⵍ ⵕⴱⴱⵉ ⵙ **ⵎⵓⵙⴰ** ⴷ ⵜⴰⵎⴰⵣⵉⵔⵜ ⵏ **ⵎⴰⴽⴽⴰ** ⵣⵄⵎⴰ ⵉⴳⴳⵓⵍ ⵕⴱⴱⵉ ⵙ ⵜⵎⵉⵣⴰⵔ ⵍⵍⵉ ⴳ ⴷ ⵢⵓⵣⵏ ⵉⵎⴰⵣⴰⵏⵏ ⵏⵏⵙ (ⵎⴰⵛⵛ ⵕⴱⴱⵉ ⴽⴰ ⴰⴷ ⵉⵙⵙⵏⵏ) | |
| 2 ⴷ ⵓⴷⵔⴰⵔ ⵏ **ⵙⵉⵏⵉⵏ** | |
| 3 ⴷ ⵜⵎⴰⵣⵉⵔⵜ ⴰⴷ: ⵍⵍⵉ ⵉⴳⴷⵍ ⵕⴱⴱⵉ ⴳ ⴽⵔⴰ ⵉⵜⵜⵓⴽⵚⴰⴹⵏ: **ⵎⴰⴽⴽⴰ** ⵍⵍⵉ ⴳ ⴷ ⵢⵓⵣⵏ ⵕⴱⴱⵉ **ⵎⵓⵃⴰⵎⵎⴰⴷ** {ⵜⴰⵥⴰⵍⵍⵉⵜ ⵏ ⵕⴱⴱⵉ ⴼⵍⵍⴰⵙ} | |
| 4 ⵉⵏⵏⴰ ⵕⴱⴱⵉ: ⵜⴰⴳⴰⵍⵍⵉⵜ ⴰⵔ ⵏⵙⴽⵔ ⴰⴼⴳⴰⵏ ⵏⵙⴰⵙⵜⵡ ⵜ ⴱⴰⵀⵔⴰ | |
| 5 ⵏⴰⵢⵡⴰ ⵏⵙⵙⵉⵡⵔⵔⵉ ⵜ ⵉⴷ ⵙ ⴳⴰⵔ ⵜⵉⴳⵉⵔⴰ, ⵣⵄⵎⴰ ⴰⵔⵡⴰⵙⵙ. ⵉⵍⵍⴰ ⵎⴰⴷ ⵉⵏⵏⴰⵏ ⴰⴷ ⵢⵓⵙⵙⵔ ⴱⴰⵀⵔⴰ | |
| 6 ⴱⵍⴰ ⵖⵡⵉⵍⵍⵉ ⴼⵍⵙⵏⵉⵏ ⵙⵙⴽⵔⵏ ⵎⴰⴷ ⵉⴼⵓⵍⴽⵉⵏ. ⵖⵡⵉ ⵏⵏ, ⵍⵍⴰⵜ* ⴰⵙⵏ ⵜⵖⵔⴰⴷ ⵓⵔ ⵜⴱⴱⵉⵏⵉⵏ ⴳ ⴷⴰⵔ ⵕⴱⴱⵉ | |
| 7 ⵉⵏⵏⴰ ⵕⴱⴱⵉ: ⵡⴰ ⴰⴼⴳⴰⵏ: ⵎⴰ ⴽⵉⴳⴰⵏ ⴷ ⵓⵎⵙⵙⴽⵉⵔⴽⴽⵉⵙ ⴰⵢⵍⵍⵉⵖ ⵜⵖⴰⵍⴷ ⵉⵙ ⵓⵔ ⵔⴰⴷ ⵢⵉⵍⵉ ⵓⵙⵙⵃⵙⵓ ⴳ ⵡⴰⵙⵙ ⵏ ⵜⵖⵔⵖⴰⵔⵜ? | |
| 8 ⵎⴰⵅⵅ ⵉⵙ ⵓⵔ ⵉⴳⵉ ⵕⴱⴱⵉ ⵡⴰⴷ ⵉⵥⴹⴰⵕⵏ ⴰⴷ ⵉⵙⵙⵃⵙⵓ ⵓ ⵓⵙⵓⵎⵓ? | |
| [ⵜⴰⴽⵟⵟⵓⵎⵜ ⵏ ⵜⵓⵡⵟⵟⴰⵜ العلق] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵏⵏⴰ ⵊⵉⴱⵔⵉⵍ: ⵉ ⵙⵉⴷⵏⴰ* **ⵎⵓⵃⵎⵎⴰⴷ** {ⵜⴰⵥⴰⵍⵍⵉⵜ ⵏ ⵕⴱⴱⵉ ⴼⵍⵍⴰⵙ} ⴰⵢⵡⴰ ⵖⵔ ⵙ ⵉⵙⵎ ⵏ ⵕⴱⴱⵉ ⵏⵏⴽ, ⵍⵍⵉ ⵉⵙⴽⵔⵏ ⴽⵔⴰ ⵉⵍⵍⴰⵏ | |
| 2 ⵉⵙⴽⵔ ⴰⴼⴳⴰⵏ ⴳ ⵜⵓⵡⵟⵟⴰⵜ ⵏ ⵉⴷⴰⵎⵎⵏ | |
| 3 ⴰⵢⵡⴰ ⵖⵔ, ⵖⵉⴽ ⵍⵍⵉ ⵜⵖⵔⵉⴷ ⵜⴰⵎⵣⵡⴰⵔⵓⵜ, ⵀⴰ ⵏⵏ ⵕⴱⴱⵉ ⵏⵏⴽ ⵢⵓⴼ ⴽⵔⴰ ⵢⴰⴽⴽⴰⵏ | |
| 4 ⵖⵡⴰⵍⵍⵉ ⵉⵎⵎⴰⵍⵏ ⵉ ⵓⴼⴳⴰⵏ ⵙ ⵜⵉⵔⵔⴰ ⵏ ⵜⴰⵣⵣⵉⵜ, ⵏⵖ ⴷ ⴰⵖⵏⴱⵓⴱ: **ⵍⵇⴰⵍⴰⵎ**? | |
| 5 ⵉⵎⵍⴰ ⵉ ⵓⴼⴳⴰⵏ ⵖⴰⵢⵍⵍⵉ ⵓⵔ ⵉⵙⵙⵉⵏ | |
| 6 ⵄⴰⴷ, ⵀⴰ ⵏⵏ ⴰⴼⴳⴰⵏ ⴰⵔ ⵉⵣⵔⴰⵢ ⴰⵡⵜⵜⵓ? ⵉⵖⴰⵍ ⵉⵙ ⵉⴷⵓⵙ? | |
| 7 ⵉⵖⴰⵍ ⵉⵅⴼ ⵏⵏⵙ ⵉⵙ ⵉⵣⵣⴰ ⵅⴼ ⵕⴱⴱⵉ ⵏⵏⵙ, ⵙ ⵎⴰⴷ ⵉⵟⵟⴰⴼ? | |
| 8 ⴰⵡⴰ, ⵀⴰ ⵏⵏ ⵜⴰⵡⵔⵔⴰⵢⵜ ⵏⵏⴽ ⴰ ⴰⴼⴳⴰⵏ ⵜⵔⴰ ⵏⵏ ⴷⴰⵔ ⵕⴱⴱⵉ ⵏⵏⴽ? | |
| 9 ⴰⵡⴰ, ⵉⵏⵉ ⵉⵢⵉ: ⵎⴰⵏⵉⴽ ⵏⵏ ⵙⵔⴽ ⵉⴳⴰ ⵖⵡⴰⵍⵍⵉ ⵉⵙⵙⵓⴳⵉⵏ ⵎⴰⴷ ⵉⴼⵓⵍⴽⵉⵏ? ⴰⴷ ⵜ ⵉⴳⴰⵏ, ⴷ **ⴰⴱⵓ ⵊⴰⵀⵍ**: ⴰⵏⵜⵜⴰⵢ ⵏ ⵓⵎⴰⵣⴰⵏ | |
| 10 ⵉⵙⵙⵓⴳⵉ ⵉ ⵉⵙⵎⴳ ⵏ ⵕⴱⴱⵉ ⴰⴷ ⵜ ⵉⴳⴰⵏ ⴷ ⵓⵎⴰⵣⴰⵏ ⴰⴷ ⵉⵜⵜⵥⴰⵍⵍⴰ? | |
| 11 ⵉⵏⵉ ⵉⵢⵉ: ⵉⵙ ⵓⵔ ⵉⵎⵓⵏ ⵉⵙⵎⴳ ⴷ ⵓⵖⴰⵔⴰⵙ ⵏ ⵕⴱⴱⵉ? | |
| 12 ⵏⵖ ⴰⴷ ⵉⵎⵎⴰⵍ ⵜⵉⴽⵚⵚⴰⴹ ⵏ ⵕⴱⴱⵉ? | |
| 13 ⵉⵏⵉ ⵉⵢⵉ, ⵉⵖ ⵉⵙⵙⴽⴰⵔⴽⴽⵙ ⵢⴰⵢⵡⴰ ⵢⴰⵏⴼ ⵉ ⵓⵖⴰⵔⴰⵙ ⵏ ⵕⴱⴱⵉ | |
| 14 ⵎⴰⵅⵅ ⵉⵙ ⵓⵔ ⵉⵙⵙⵉⵏ ⵕⴱⴱⵉ ⵏⵏⵙ? ⵉⵙ ⵉⵙⵙⵏ ⴽⵔⴰ ⵉⵙⴽⵔ? | |
| 15 ⵎⴰⵅⵅ? ⵜⴰⴳⴰⵍⵍⵉⵜ ⵉⵖ ⵜⵜ ⵓⵔ ⵉⴳⴷⴰ ⴳ ⵎⴰⴷ ⵉⵙⴽⴰⵔ, ⴰ ⵙⴰⵔ ⵜ ⵏⵊⵊⵉⴽⵔ ⵙ ⵜⵡⵓⵏⵣⴰ ⵏⵏⵙ ⵖ ⵉⴳⴳⵉ ⵏ ⵍⴰⴼⵉⵢⵜ | |
| 16 ⴰⴷ ⵜⵜ ⵉⴳⴰⵏ ⴷ ⵜⵡⵓⵏⵣⴰ ⵏ **ⴰⴱⵓ ⵊⴰⵀⵍ** ⵍⵍⵉ ⵉⵙⴽⴰⵔⵏ ⵜⴰⵎⵙⵙⴽⵉⵔⴽⴽⵉⵙⵜ ⵜⴳ ⵜⴰⵏⴰⴱⴰⴽⴰⴹⵜ | |
| 17 ⵉⵏⵏⴰ ⵕⴱⴱⵉ: ⵉⵏⵉ ⴰⵙ ⴰⴷ ⵉⵖⵔ ⵉ ⴰⵢⵜ ⴷⴰⵔⵙ ⵍⵍⵉ ⵙ ⵉⵏⵏⴰ ⵉⵟⵟⴰⴼ ⵜⵏ | |
| 18 ⵉⵏⵏⴰ ⵕⴱⴱⵉ: ⵉⵖ ⴰⵙⵏ ⵉⵖⵔⴰ, ⵀⴰ ⵏⵏ ⵔⴰⴷ ⵏⵖⵔ ⵉ ⵉⵏⵉⵔⵏ ⵏ ⵓⵔⵡⴰⵙⵙ ⴰⴷ ⵜ ⵣⴱⵉⵏ | |
| 19 ⵓⵀⵓ, ⵀⴰ ⵏⵏ ⴰⴷ ⴰⵙ ⵓⵔ ⵜⵙⴳⴷⴷ, ⵎⴰⵛⵛ ⴰⵢⵡⴰ ⴰⵔ ⵜⵜⵥⴰⵍⵍⴰⴷ ⴰⵔ ⵜⵙⴽⴰⵔⴷ ⵎⴰ ⴽ ⵉⵣⵣⴰⵥⵏ ⵙ ⵕⴱⴱⵉ ⵏⵏⴽ | |
| [ⵜⴰⴽⵟⵟⵓⵎⵜ ⵏ ⵓⵙⵓⵜⴳ القدر] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵏⵏⴰ ⵕⴱⴱⵉ: ⵀⴰ ⵏⵏ ⵏⵣⵣⵓⴳⵣ ⵏⵏ **ⵍⵇⵓⵕⴰⵏ** ⴳ ⵉⵢⵉⴹ ⵏ ⵓⵙⵓⵜⴳ: **ⵍⵇⴰⴷⵔ** | |
| 2 ⵀⵢⵢⴰ ⵎⴰⵜⴰⴷ ⵉⵙ ⵜⵙⵙⵏⴷ ⵎⴰⵏⵉⴽ ⵉⴳⴰ ⵢⵉⴹ ⵏ ⵓⵙⵓⵜⴳ? | |
| 3 ⵉⴹ ⵏ ⵓⵙⵓⵜⴳ ⵢⵓⴼ ⵉⴼⴹ ⵏ ⵡⴰⵢⵢⵓⵔ | |
| 4 ⴰⵔ ⴷ ⴳⵉⵙ ⵜⴳⴳⵓⵣⵏ ⵉⵏⵉⵔⵏ ⴷ **ⵊⵉⴱⵔⵉⵍ** ⵙ ⵜⵓⵔⴰⵢⵜ ⵏ ⵕⴱⴱⵉ ⵏⵏⵙⵏ ⴳ ⴽⵔⴰ ⵉⵔⴰⴷ ⵉⵜⵜⵓⵙⴽⵉⵔ | |
| 5 ⴳ ⵢⵉⴹ ⴰⵏⵏ ⵉⴳⴰ ⴰⴽ ⴰⴼⵓⵍⴽⵉ ⴰⵔ ⴰⵖⵍⵍⴰⵢ ⵏ ⵜⵉⵢⵢⵍⴳⵉ | |
| [ⵜⴰⴽⵟⵟⵓⵎⵜ ⵏ ⵓⵎⵍⴰⵏ البينة] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵓⵔ ⴳⵉⵏ ⵖⵡⵉⵍⵍⵉ ⵏⴱⵍⵏⵉⵏ ⴳ ⴰⵢⵜ ⵓⴷⵍⵉⵙ, ⴷ ⵉⵎⵏⴰⴱⴰⵍⵏ ⵡⵉⴷ ⵏⴼⴰⵙⵙⴰⵢⵏⵉⵏ ⴰⵢⵍⵍⵉⵖ ⵜⵏ ⵉⴷ ⵢⵓⵛⴽⴰ ⵓⵎⵍⴰⵏ: ⴰⴷ ⵜ ⵉⴳⴰⵏ ⴷ **ⵍⵇⵓⵕⴰⵏ** ⵏⵖ ⴷ ⴰⵎⴰⵣⴰⵏ | |
| 2 ⵏⵜⵜⴰ ⴰⴷ ⵢⵓⵣⵏ ⵕⴱⴱⵉ ⵉⵙⵙⴰⵇⵇⵔⴰ ⴰⵔⵔⴰⵜⵏ ⵖⵓⵙⵏⵉⵏ, ⴰⴷ ⵜⵏ ⵉⴳⴰⵏ ⴷ **ⵍⵇⵓⵕⴰⵏ** | |
| 3 ⵍⵍⴰⵏ ⴳⵉⵙⵏ ⴰⵢⵍⴰⵏ ⴼⴰⵡⵏⵉⵏ | |
| 4 ⵀⴰ ⵏⵏ ⵓⵔ ⴱⴹⵉⵏ ⵖⵡⵉⵍⵍⵉ ⵎⵓ ⵉⵜⵜⵓⴼⴽⴰ ⵓⴷⵍⵉⵙ, ⴱⵍⴰ ⴹⴰⵕⴰⵜ ⵏ ⵎⴰⴷ ⴰⵙⵏ ⴷ ⵢⵓⵛⴽⴰ ⵓⵎⵍⴰⵏ: ⵣⵄⵎⴰ **ⵍⵇⵓⵕⴰⵏ** ⴷ ⵓⵎⴰⵣⴰⵏ | |
| 5 ⵀⴰ ⵏⵏ ⵓⵔ ⴰⵙⵏ ⵉⵜⵜⵓⵏⵏⵉ ⴱⵍⴰ ⴰⴷ ⵙⵙⵓⵎⴷⵏ ⵙ ⵕⴱⴱⵉ, ⴰⵢⵡⴰⵏ ⵣⴷⴷⵉⴳⵏ ⴰⵙ ⴰⵙⴳⴷ, ⵎⵓⵏⵏ ⴷ ⵓⵖⴰⵔⴰⵙ ⵏ ⵕⴱⴱⵉ ⴰⵔ ⵜⵜⵥⴰⵍⵍⴰⵏ, ⴰⵔ ⴰⴽⴽⴰⵏ ⵜⴰⴽⵓⵜⵉ, ⴰⵛⴽⵓ ⵖⵉⴽ ⴰⵏⵏ ⴰⴷ ⵉⴳⴰⵏ ⴰⵙⴳⴷ ⵢⵓⵖⴷⵏ | |
| 6 ⵀⴰ ⵏⵏ ⵖⵡⵉⵍⵍⵉ ⵏⴱⵍⵏⵉⵏ ⵖ ⴰⵢⵜ ⵓⴷⵍⵉⵙ, ⴷ ⵖⵡⵉⵍⵍⵉ ⵙⴽⵔⵏⵉⵏ ⴰⵎⴰⴷⵔⴰⵡ ⵏ ⵕⴱⴱⵉ, ⴽⵛⵎⵏ ⴰⵔⵡⴰⵙⵙ, ⵣⴷⵖⵏ ⴱⴷⴷⴰ ⴳⵉⵙ. ⵖⵡⵉⵏⵏ ⴰⴷ ⵉⴳⴰⵏ ⵓⵥⵓⴹ ⵏ ⵓⴼⴳⴰⵏ | |
| 7 ⴰⵎⵎⴰ ⵖⵡⵉⵍⵍⵉ ⴼⵍⵙⵏⵉⵏ ⴰⵢⵡⴰⵏ ⵙⴽⵔⵏ ⵎⴰⴷ ⵉⴼⵓⵍⴽⵉⵏ, ⵖⵡⵉⵍⵍⵉ ⵏⵏ ⵏⵜⵜⵏⵉⵏ ⴰⴷ ⵉⴳⴰⵏ ⵜⵓⴼⵓⵜ ⵏ ⵓⴼⴳⴰⵏ | |
| 8 ⵉⵏⵏⴰ ⵕⴱⴱⵉ: ⵜⵉⵖⵔⴰⴷ ⵏⵏⵙⵏ ⴳ ⴷⴰⵔ ⵕⴱⴱⵉ ⵏⵏⵙⵏ ⴳ ⵡⴰⵙⵙ ⵏ ⵜⵖⵔⵖⴰⵔⵜ, ⴳⴰⵏⵜ ⵜⵏⵜ ⵜⵓⵔⵜⵉⵜⵉⵏ ⵏ **ⵄⴰⴷⵏ** ⵍⵍⵉ ⵎⵓ ⵏⴳⵉⵏ ⵉⵙⴰⴼⴼⵏ ⴳ ⴷⴷⴰⵡⴰⵜ ⵏⵏⵙⵏⵜ, ⴰⵢⵡⴰⵏ ⵣⴷⵖⵏ ⴱⴷⴷⴰ ⴳⵉⵙⵏⵜ, ⵀⴰ ⵏⵏ ⵖⵡⵉⵏⵏ ⵉⵙⴷⴳⵉ ⴼⵍⵍⴰⵙⵏ ⵕⴱⴱⵉ, ⵖⵉⴽ ⵍⵍⵉ ⴼⵍⵍⴰⵙⵏ ⵙⴷⴳⵉⵏ ⵓⵍⴰ ⵏⵜⵜⵏⵉ, ⴼ ⵖⴰⵢⵍⵍⵉ ⴰⵙⵏ ⵉⴼⴽⴰ, ⵉⵏⵏⴰ ⵕⴱⴱⵉ ⵀⴰ ⵏⵏ ⵖⵉⴽ ⴰⵏⵏ ⵉⵍⴰ ⵉ ⵡⴰⵏⵏⴰ ⵉⴽⵚⵓⴹⵏ ⵕⴱⴱⵉ ⵏⵏⵙ | |
| [ⵜⴰⴽⵟⵟⵓⵎⵜ ⵏ ⵓⵎⴷⵓⴷⵉ الزلزال] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵖ ⵉⵎⴷⵓⴷⵉ ⵡⴰⴽⴰⵍ ⴳ ⵉⵣⴷⴷⴰⵔ, ⴰⵎⴷⵓⴷⵉ ⵏⵏⵙ ⵉⴳⴳⵓⵜⵏ? | |
| 2 ⵙⵉⵖ ⴷ ⵉⵙⵙⵓⴼⵖ ⵡⴰⴽⴰⵍ ⴽⵔⴰ ⴳⵉⵙ ⵉⵎⴹⵍⵏ | |
| 3 ⴰⴽⵓⴷ ⴰⵏⵏ ⵉⵏⵏⴰ ⵓⴼⴳⴰⵏ: ⵎⴰⴷ ⵢⴰⵖⵏ ⴰⴽⴰⵍ? | |
| 4 ⴰⴽⵓⴷ ⴰⵏⵏ ⴰⴷ ⵉⴳⴰ ⵡⴰⴽⴰⵍ ⵉⵏⵉⴳⵉ ⴰⵔ ⵉⵎⵎⴰⵍ ⴽⵔⴰ ⵉⵜⵜⵓⵙⴽⴰⵔⵏ ⴳ ⵉⴳⴳⵉ ⵏⵏⵙ | |
| 5 ⴰⵛⴽⵓ ⵕⴱⴱⵉ ⵏⵏⴽ ⴰⴷ ⴷ ⵙⵔⵙ ⵢⵓⵣⵏⵏ | |
| 6 ⴰⴽⵓⴷ ⴰⵏⵏ ⵔⴰⴷ ⴷ ⵉⵡⵔⵔⵉⵏ ⵎⵉⴷⴷⵏ ⴳ ⵓⵏⵔⴰⵔ ⵏ ⵓⴼⵔⴰ, ⴰⵖⵡⴰⵏ ⴱⴹⵓⵏ ⴳⵉⵏ ⴰⵏⴰⵡⵏ, ⴼⴰⴷ ⴰⴷ ⵥⵕⵉⵏ ⵖⴰⵢⵍⵍⵉ ⵙⴽⵔⵏ | |
| 7 ⵡⴰⵏⵏⴰ ⵉⵙⴽⵔⵏ ⵓⵏⵛⵛ ⵏ ⵓⴱⵍⵖⵓⵛ ⴳ ⵓⴼⵓⵍⴽⵉ ⵢⴰⴼⵉ ⵜ | |
| 8 ⵡⴰⵏⵏⴰ ⵉⵙⴽⵔⵏ ⵓⵏⵛⵛ ⵏ ⵓⴱⵍⵖⵓⵛ ⴳ ⵓⵥⵓⴹ ⵢⴰⴼⵉ ⵜ | |
| [ⵜⴰⴽⵟⵟⵓⵎⵜ ⵏ ⵉⵢⵢⵙⴰⵏ العاديات] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⴳⴳⵓⵍⵍⴰ ⵕⴱⴱⵉ ⵙ ⵉⵢⵢⵙⴰⵏ ⵉⵖ ⴰⴷ ⵜⵜⵣⵣⴰⵍⵏ ⵅⴼ ⵓⵖⴰⵔⴰⵙ ⵏ ⵕⴱⴱⵉ ⴰⵢⵡⴰⵏ ⴰⵙⵃⴰⵔⵔⴰⵢⵏ, ⵉⵍⵍⴰ ⵎⴰⴷ ⵉⵏⵏⴰⵏ: ⵉⵕⴰⵎⴰⵏ | |
| 2 ⴷ ⵉⵢⵢⵙⴰⵏ ⵉⵖ ⵙⵙⵏⴽⵔⵏ ⵉⵎⵔⵔⵓⵢⵏ ⵙ ⵜⵙⴰⵍⵉⵢⵡⵉⵏ ⵏⵏⵙⵏ | |
| 3 ⴷ ⵉⵎⵃⴰⵔⴽⴰⵏ ⴳ ⵜⴰⵢⵍⴳⵉ, ⵏⵖ ⴷⴷⴰⵏ ⵙ ⵢⵉⵎⵉⵖ | |
| 4 ⴰⵢⵡⴰⵏ ⵙⵙⵏⴽⵔⵏ ⴰⴳⴹⵕⵓⵕ ⴳ ⵓⵙⴰⵢⵙ ⵏ ⵉⵎⵉⵖ, ⵏⵖ ⴷ **ⵍⵃⵉⵊⵊ**? | |
| 5 ⵙⵉⵖ ⵍⴽⵎⵏ ⵜⵓⵥⵥⵓⵎⵜ ⵏⵏⵙⵏ ⴽⵔⴰ ⴳⴰⵏ | |
| 6 ⴰⵔ ⵉⴳⴰ ⵓⴼⴳⴰⵏ ⵡⴰⴷ ⵉⵏⴱⵍⵏ ⵙ ⵎⴰⴷ ⴰⵙ ⵉⴼⴽⴰ ⵕⴱⴱⵉ ⵏⵏⵙ? | |
| 7 ⵀⴰ ⵏⵏ ⵏⵜⵜⴰ: ⵣⵄⵎⴰ ⵕⴱⴱⵉ, ⵏⵖ ⴷ ⴰⴼⴳⴰⵏ ⵉⴳⴰ ⵉⵏⵉⴳⵉ ⴼ ⵖⵉⴽ ⴰⵏⵏ? | |
| 8 ⵖⵉⴽ ⵍⵍⵉ ⴱⴰⵀⵔⴰ ⵉⵔⴰ ⴰⵢⴰⴷ? ⵏⵖ ⴷ ⵉⵖ ⵜ ⵉⵟⵟⴰⴼ ⵉⴽⵓⵎⵙ ⴼⵍⵍⴰⵙ | |
| 9 ⵉⵏⵏⴰ ⵕⴱⴱⵉ: ⵎⴰⵅⵅ ⵉⵙ ⵓⵔ ⵉⵙⵙⵉⵏ ⵉⵖ ⵉⵇⴰⵖ ⵎⴰⴷ ⵉⵍⵍⴰⵏ ⴳ ⵓⵙⵎⴹⴰⵍ? | |
| 10 ⵢⴰⴳⵉ ⴷ ⵎⴰⴷ ⵉⵃⴹⴰⵏ ⴳ ⵓⵍⴰⵡⵏ? | |
| 11 ⵀⴰ ⵏⵏ ⵕⴱⴱⵉ ⵏⵏⵙⵏ ⴰⴽⵓⴷ ⴰⵏⵏ ⵉⴼⴰⵡ ⴽⵔⴰ ⵙⴽⴰⵔⵏ, ⵢⴰⵢⵡⴰ ⵉⴼⵔⵓ ⴰⵙ, ⴽⵔⴰ ⵉⴳⴰ ⵜ ⵢⴰⵏ ⴷ ⵎⴰⴷ ⵉⵙⴽⵔ | |
| [ⵜⴰⴽⵟⵟⵓⵎⵜ ⵏ ⵜⵖⵔⵖⴰⵔⵜ القارعة] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵏⵏⴰ ⵕⴱⴱⵉ: ⴰⵃⵃ ⴳ ⵜⴽⵚⵚⴰⴹ ⵏ ⵜⵖⵔⵖⴰⵔⵜ? | |
| 2 ⵎⴰⵜⵜⴰ ⵜⴰⵖⵔⵖⴰⵔⵜ ⴰⵏⵏ? ⴰⵛⴽⵓ ⴰⵔ ⵜⵙⵙⵉⵡⵉⴷ | |
| 3 ⵀⵢⵢⴰ? ⵎⵜⴰⴷⴷ ⵉⵙ ⵜⵙⵙⵏⴷ ⵎⴰⵏⵉⴽ ⵜⴳⴰ ⵜⵖⵔⵖⴰⵔⵜ ⴰⵏⵏ? | |
| 4 ⴰⴷ ⵜⵜ ⵉⴳⴰⵏ ⴷ ⵡⴰⵙⵙ ⵍⵍⵉ ⴳ ⵔⴰⴷ ⴳⵉⵏ ⵎⵉⴷⴷⵏ ⵣⵓⵏ ⴷ ⵡⴰⵡⴹⵉⴷ ⵉⵍⵓⵣⵣⴰⵏ | |
| 5 ⵙⵉⵖ ⴳⴰⵏ ⵉⴷⵔⴰⵔⵏ ⵣⵓⵏ ⴷ ⵜⴰⴹⵓⵜ ⵉⴽⵔⵎⵏ? | |
| 6 ⴰⴽⵓⴷ ⴰⵏⵏ: ⵀⴰ ⵏⵏ ⵡⴰⵏⵏⴰ ⵎⵓ ⵉⵥⵥⴰⵢ ⴳ ⵓⵙⵜⵓⵍ ⵎⴰⴷ ⵉⵙⴽⵔ ⴳⵣⵓⴼⵓⵍⴽⵉ | |
| 7 ⵀⴰ ⵏⵏ ⵔⴰⴷ ⵉⴽⵛⵎ ⵙ ⵜⵓⵔⵜⵉⵜ ⵉⴼⵊⵊⵉⵊⵏ | |
| 8 ⴰⵎⵎⴰ ⵡⴰⵏⵏⴰ ⵎⵓ ⵉⴼⵙⵙⵓⵙ ⴳ ⵓⵙⵜⵓⵍ ⵏⵏⵙ ⵎⴰⴷ ⵉⵙⴽⵔ | |
| 9 ⵀⴰ ⵏⵏ ⵔⴰⴷ ⵏⵏ ⵉⴹⵕ ⴳ ⵍⴰⴼⵉⵢⵜ ⵏ ⵓⵔⵡⴰⵙⵙ | |
| 10 ⵀⵉⵢⵢⴰ? ⵎⵜⴰⴷⴷ ⵉⵙ ⵜⵙⵙⵏⴷ ⵎⴰⵏⵉ ⴳ ⵔⴰⴷ ⵏⵏ ⵉⴹⵕ? | |
| 11 ⴰⴷ ⵜ ⵉⴳⴰⵏ ⴷ ⵍⴰⴼⵉⵢⵜ ⵉⴼⴷⴰⴷⴷⵉⵏ | |
| [ⵜⴰⴽⵟⵟⵓⵎⵜ ⵏ ⵓⵙⴳⴳⵓⴷⵉ التكاثر] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵏⵏⴰ ⵕⴱⴱⵉ: ⵀⴰ ⵏⵏ ⵜⵙⵜⵓ ⴰⵡⵏ ⵜⵓⴳⵜ ⵏ ⵖⴰⵢⵍⵍⵉ ⵜⵙⵎⵓⵏⵎ ⴳ ⵜⵓⴷⵔⵜ ⵏ **ⴷⴷⵓⵏⵉⵜ** ⵣⵓⵏ ⴷ ⴰⵢⴷⴰ ⴷ ⵡⴰⵔⵔⴰⵡ | |
| 2 ⴰⵢⵍⵍⵉⵖ ⵜⵜⵓⵎⴹⴰⵍⵎ ⵓⵍⴰ ⴽⵯⵏⵏⵉ ⴳ ⵓⵙⵎⴹⴰⵍ | |
| 3 ⵎⴰⵅⵅ? ⵀⴰ ⵏⵏ ⵔⴰⴷ ⵙⵓⵍ ⵜⵙⵙⵏⵎ? | |
| 4 ⵖⵉⴽ ⵍⵍⵉ ⵔⴰⴷ ⵙⵓⵍ ⵜⵙⵙⵏⵎ, ⵎⴰⴷ ⵙⵔⵡⵏ ⵉⵜⵜⵇⵇⵍⵏ? | |
| 5 ⵄⴰⴷ? ⵎⵜⴰⴷⴷ ⵉⵙ ⵜⵙⵙⵏⵎ ⵜⵓⵙⵙⵏⴰ ⵉⵙⵇⴰⵇⵏ? ⵓⵔ ⵔⴰⴷ ⴰⴽⴽⵯ ⵜⴼⵍⵎ ⵜⴰⵎⴳⴳⴰⵔⵓⵜ? | |
| 6 ⵉⴳⴳⵓⵍⵍⴰ ⵕⴱⴱⵉ ⴰⴷ ⵙⴰⵔ ⵜⵥⵕⴰⵎ ⴰⵔⵡⴰⵙⵙ? | |
| 7 ⵔⴰⴷ ⵜⵥⵕⵉⵎ ⵙ ⵉⵅⴼ ⵏⵏⵙ ⵓⵔ ⵉⵏⵜⵉⵍⵏ? | |
| 8 ⴰⴽⵓⴷ ⴰⵏⵏ ⵔⴰⴷ ⵜⵜⵓⵙⵇⵙⵉⵎ ⴳ ⴽⵔⴰ ⴰⵡⴰⵏ ⵉⴼⴽⴰ ⵕⴱⴱⵉ? ⵣⵓⵏ ⴷ ⵜⴰⴷⵓⵙⵉ ⵏ ⵓⵙⵙⴼⵍⴷ, ⴷ ⵉⵥⵕⵉ, ⵓ ⵡⵓⵍ, ⴷ ⵎⴰⴷ ⵉⴼⴽⴰ ⵕⴱⴱⵉ ⵉ ⵓⴼⴳⴰⵏ? | |
| [ⵜⴰⴽⵟⵟⵓⵎⵜ ⵏ ⵡⴰⵏⵏⴰⵣ العصر] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵏⵏⴰ ⵕⴱⴱⵉ: ⴰⴷ ⴳⴳⴰⵍⵖ ⵙ ⵡⴰⵏⵏⴰⵣ, ⵣⵄⵎⴰ ⴰⵣⵎⵣ ⵍⵍⵉ ⵖ ⴰⴷ ⵉⵜⵜⵎⵓⵙⵙⵓ ⵓⴼⴳⴰⵏ | |
| 2 ⴰ ⴰⴼⴳⴰⵏ ⴰⵔ ⵉⵣⵍⴰ, ⵖⵉⴽ ⵍⵍⵉ ⵉⵍⵍⴰ ⴳ ⵜⵔⴼⴰⴼⴰⵏⵜ | |
| 3 ⴱⵍⴰ ⵖⵡⵉⵍⵍⵉ ⴼⵍⵙⵏⵉⵏ ⴰⵢⵡⴰⵏ ⵙⴽⵔⵏ ⵎⴰⴷ ⵉⴼⵓⵍⴽⵉⵏ, ⵙⵓⵍ ⵎⴽⵉⴷⴷⵉⵏ ⵅⴼ ⵉⵏⵣⴳⵉ, ⵖⵉⴽ ⵍⵍⵉ ⴳⴰⴷⴷⴰⵏ ⵅⴼ ⵓⵥⵥⵉⴹⵕ | |
| [ⵜⴰⴽⵟⵟⵓⵎⵜ ⵏ ⵓⵇⵊⵊⴰⵎ الهمزة] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⴰⵔⵡⴰⵙⵙ ⵉ ⴽⵔⴰ ⵉⴳⴰⵏ ⴰⵇⵊⵊⴰⵎ ⴰⵙⴰⴳⴱⴰⵔ, ⵖⵡⵉⵍⵍⵉ ⵉⵙⴰⵡⴰⵍⵏ ⴳ ⵎⵉⴷⴷⵏ | |
| 2 ⴰⴷ ⵜ ⵉⴳⴰⵏ ⴷ ⵖⵡⴰⵍⵍⵉ ⵉⵙⵎⵓⵏⵏ ⴰⵢⴰⴷⴰ ⵉⵃⴹⵓⵜ ⵉ ⵓⵣⵎⵣ | |
| 3 ⵉⵖⴰⵍ ⵉⵙ ⴰⵢⴰⴷⴰ ⵏⵏⵙ ⵔⴰⴷ ⵜ ⵉⵊⵊⵏⵊⵎ ⴳ ⵜⵎⵜⵜⴰⵏⵜ (**ⵍⵎⵓⵜ**) | |
| 4 ⴰⵡⴰ, ⵀⴰ ⵏⵏ ⵓⵀⵓ? ⵜⴰⴳⴰⵍⵍⵉⵜ ⴰⵙⴰⵔ ⵏⵏ ⵉⴹⵕ ⴳ ⵓⵔⵡⴰⵏⵙⵙ | |
| 5 ⵀⵉⵢⵢⴰ? | |
| 6 ⵎⵜⴰⴷⴷ ⵉⵙ ⵜⵙⵙⵏⴷ ⵎⴰⴷ ⵉⴳⴰⵏ ⴰⵔⵡⴰⵙⵙ ⴰⵏⵏ? | |
| 7 ⴰⴷ ⵜ ⵉⴳⴰⵏ ⴷ ⵍⴰⴼⵉⵢⵜ ⵏ ⵕⴱⴱⵉ ⵍⵍⵉ ⵉⴼⴷⴰⴷⴷⵉⵏ | |
| 8 ⵅⵜⴰⵍⵍⵉ ⵏⵏ ⵉⵣⵣⵍⴼⵏ ⵓⵍⴰⵡⵏ, ⴰⵔ ⵜⵏ ⵜⵊⴷⴷⵔ? | |
| 9 ⵍⵍⴰⵏ ⴳⵉⵙ, ⵙⵓⵍ ⵜⵔⴳⵍ ⴼⵍⵍⴰⵙⵏ | |
| 10 ⵙⵓⵍ ⴳ ⵉⵛⵓⵎⴰⵛ ⵓⵖⴷⵏⵉⵏ? ⵏⵖ ⴷ ⵉⵙⴽⵔⴰⴼ ⵥⵥⴰⵢⵏⵉⵏ? | |
| [ⵜⴰⴽⵟⵟⵓⵎⵜ ⵏ ⵉⵍⵡ الفيل] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| [1 ⵉⵙ ⵓⵔ ⵜⵙⵙⵉⵏⴷ ⵎⴰⴷ ⵉⵙⴽⵔ ⵕⴱⴱⵉⵙ ⵏⵏⴽ ⵉ ⴰⵢⵜ ⴰⵍⵡ? | |
| 2 ⵎⴰⵅⵅ ⵉⵙ ⵓⵔ ⵉⵙⴽⵉⵔ ⴳ ⵜⴽⵏⴷⴰⵡⵜ ⵏⵏⵙⵏ ⵜⴰⵔⴼⴰⴼⴰⵏⵜ | |
| 3 ⵢⴰⵢⵡⴰ ⵢⴰⴳⵏ ⴰⵙⵏ ⴷ ⵜⵉⵔⵓⴱⴱⵕ ⵏ ⵉⴳⴹⴰⴹ? | |
| 4 ⴰⵢⵡⴰⵏ ⴰⵔ ⵜⵏ ⴽⴽⴰⵜⵏ ⵙ ⵉⵥⵕⴰⵏ ⵏ ⵡⴰⵍⵓⵙ | |
| 5 ⴰⵢⵍⵍⵉⵖ ⴳⵉⵙⵏ ⵙⴽⵔⵏ ⵣⵓⵏ ⴷ ⵜⴰⵍⵉⴱⵓⵜ ⵉⵔⵔⵓⵜⵏ, ⵏⵏⴰⵏ ⴰⵙⵓⴳⴳⴰⵙ ⴰⵏⵏ ⴰ ⴳ ⵉⵍⵓⵍ ⵓⵎⴰⵣⴰⵏ ⵣ ⵕⴱⴱⵉ? ⵜⴰⵥⴰⵍⵍⵉⵜ ⵏ ⵕⴱⴱⵉ ⴼⵍⵍⴰⵙ | |
| [ⵜⴰⴽⵟⵟⵓⵎⵜ ⵏ ⵇⵓⵔⴰⵢⵛ قريش] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵜⴰⵙⵓⵙⵎⵜ ⵉ ⵜⵎⵢⵓⵔⵜ ⵏ **ⵇⵓⵔⴰⵢⵛ** | |
| 2 ⵜⴰⵎⵢⵓⵔⵜ ⵏⵏⵙⵏ ⵉⴳⴰ ⵜ, ⵓⵎⵓⴷⴷⵓ ⴳ ⵜⴳⵔⵙⵜ, ⴷ ⵓⵎⵓⴷⴷⵓ ⴳ ⵓⵏⴱⴷⵓ: **ⵛⵛⵉⵜⴰ ⵡⴰ ⵚⵚⴰⵢⴼ** | |
| 3 ⵀⴰ ⵏⵏ ⵉⵍⵍⴰ ⴼⵍⵍⴰⵙⵏ ⴰⴷ ⵙⵙⵓⵎⴷⵏ ⵕⴱⴱⵉ ⵏ **ⵍⴽⴰⵄⴱⴰ** ⵢⴰⴷ | |
| 4 ⵖⵡⴰⵍⵍⵉ ⵜⵏ ⵉⵊⵊⵏⵊⵎⵏ ⵙ ⵓⵎⵜⵛⵓ ⴳ ⵍⴰⵥ, ⵖⵉⴽ ⵍⵍⵉ ⵜⵏ ⵉⵃⴹⴰ ⴳ ⵜⴽⵚⵚⴰⴹ | |
| [ⵜⴰⴽⵟⵟⵓⵎⵜ ⵏ ⵓⴼⵛⴽⵓ الماعون] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵏⵏⴰ ⵕⴱⴱⵉ: ⵉⵙ ⵜⵙⵙⵏⴷ ⴰ ⵎⵓⵃⴰⵎⵎⴰⴷ {ⵜⴰⵥⴰⵍⵍⵉⵜ ⵏ ⵕⴱⴱⵉ ⴼⵍⵍⴰⵙ} ⵖⵡⴰⵍⵍⵉ ⵉⵙⵙⴽⵉⵔⴽⴽⵉⵙⵏ ⴰⵙⵙ ⵏ ⵓⵙⵃⵙⵙⵓ? ⵣⵄⵎⴰ ⴰⵙⵙ ⵏ ⵜⵖⵔⵖⴰⵔⵜ | |
| 2 ⴰⴷ ⵜ ⵉⴳⴰⵏ ⴷ ⵖⵡⴰⵍⵍⵉ ⴷ ⵉⵙⴳⵏⵓⵏⵏⵉⵏ ⵉⴳⵉⴳⵉⵍ, ⵉⵏⵅⵅⵍ ⵜ ⴼ ⵡⴰⵢⴰⴷⴰ ⵏⵏⵙ | |
| 3 ⵖⵉⴽ ⵍⵍⵉ ⵓⵔ ⵉⵙⵙⵉⵡⵙ ⵏ ⵓⵎⵜⵛⵓ ⵏ ⵓⵎⵥⵍⵓⴹ | |
| 4 ⵉⵏⵏⴰ ⵕⴱⴱⵉ: ⴰⵔⵡⴰⵙⵙ ⵉ ⵉⵎⵥⵥⴰⵍⵍⴰⵏ ⵉⵣⴱⴰⵍⵍⴰⵖⵏ, | |
| 5 ⴰⴷ ⵜⵏ ⵉⴳⴰⵏ ⴷ ⵖⵡⵉⵍⵍⵉ ⵜⵜⵓⵏⵉⵏ ⵜⴰⵥⴰⵍⵍⵉⵜ ⵏⵏⵙⵏ? ⵉⵍⵍⴰ ⵎⴰⴷ ⵉⵏⵏⴰⵏ ⵖⵡⵉⵍⵍⵉ ⵜⵜ ⵙⴳⵔⵓⵏⵉⵏ, ⵏⵖ ⴷ ⵓⵔ ⵔⴰⴷ ⴳⵉⵙ ⵙⵡⵉⵏⴳⵉⵎⵏ, ⵏⵖ ⴷ ⵖⵡⴰⵍⵍⵉ ⵙⵔⵙ ⵓⵔ ⵉⵡⴰⵜⵜⵙⵏ ⵓⴷⵎ ⵏ ⵕⴱⴱⵉ? | |
| 6 ⵖⵡⴰⵍⵍⵉ ⵜⴼⵛⴰⵔⵏⵉⵏ ⵅⴼ ⵎⵉⴷⴷⵏ, ⴰⴷ ⵜⵏ ⵥⵕⵉⵏ? | |
| 7 ⵖⵉⴽ ⵍⵍⵉ ⵓⵔ ⴰⵔ ⵕⵟⵟⵍⵏ ⴰⴼⵛⴽⵓ, ⵏⵖ ⴷ ⵓⵔ ⴰⴽⴽⴰⵏ ⵜⴰⴽⵓⵜⵉ | |
| [ⵜⴰⴽⵟⵟⵓⵎⵜ ⵏ ⵜⵓⴳⵜ الكوثر] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵏⵏⴰ ⵕⴱⴱⵉ: ⵀⴰ ⵏⵏ ⵏⴼⴽ ⵢⴰⴽ ⴰ ⵎⵓⵃⴰⵎⵎⴰⴷ {ⵜⴰⵥⴰⵍⵍⵉⵜ ⵏ ⵕⴱⴱⵉ ⴼⵍⵍⴰⵙ} ⴽⵉⴳⴰⵏ, ⵣⵓⵏ ⴷ **ⵍⵇⵓⵕⴰⵏ** ⵏⵖ ⴷ ⵢⴰⵏ ⵡⴰⵙⵉⴼ ⴳ ⴷⴰⵔ ⵕⴱⴱⵉ ⵏⵏⴽ, ⵏⵖ ⴷ ⵜⴰⵍⴰⵖⴰⵜⵜ ⴳ ⵡⴰⵙⵙ ⵏ ⵜⵖⵔⵖⴰⵔⵜ | |
| 2 ⴰⵢⵡⴰ ⵥⵥⴰⵍ ⵉ ⵕⴱⴱⵉ ⵏⵏⴽ ⵜⴰⵥⴰⵍⵍⵉⵜ ⵏ ⵓⵎⵓⴷ (**ⵍⵄⵉⴷ**) ⵜⵖⵔⵙⴷ ⵉ ⵜⵉⵅⵙⵉ ⵏⵏⴽ | |
| 3 ⵀⴰ ⵏⵏ ⵖⴰⵡⵍⵍⵉ ⴽ ⵓⵔ ⵉⵔⵉⵏ ⴰⴷ ⵉⵜⵜⵓⴱⴱⴰⵢⵏ (ⵉⵜⵜⵓⵎⴰⵏ) | |
| [ⵜⴰⴽⵟⵟⵓⵎⵜ ⵏ ⵉⵎⵏⴰⴱⴰⵍⵏ الكافرون] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵏⵏⴰ ⵕⴱⴱⵉ ⵉ ⵓⵎⴰⵣⴰⵏ ⵏⵏⵙ: ⴰⵢⵡⴰ, ⴱⴹⵓ, ⴷⵉⵙⵏ, ⵉⵏⵉ ⴰⵙⵏ: ⵡⴰ ⵉⵎⵏⴰⴱⴰⵍⵏ | |
| 2 ⵀⴰ ⵏⵏ ⵏⴽⴽⵉⵏ ⵓⵔ ⵔⴰⴷ ⵙⵙⵓⵎⴷⵖ ⵙ ⵖⴰⵢⵍⵍⵉ ⵙ ⵜⵙⵙⵓⵎⴷⵎ, ⵣⵄⵎⴰ ⵉⴷⵓⵎⴰⵏ ⵏⵏⵓⵏ? | |
| 3 ⵖⵉⴽ ⴰⵏⵏ ⴷ ⴽⵯⵏⵏⵉⵏ, ⵓⵔ ⴰⴷ ⵜⵙⵙⵓⵎⴷⵎ ⵙ ⵎⴰ ⵙⵙⵓⵎⴷⵖ ⵏⴽⴽⵉⵏ, ⴰⴷ ⵜ ⵉⴳⴰⵏ ⴷ ⵕⴱⴱⵉ | |
| 4 ⵓⵍⴰ ⵏⴽⴽⵉⵏ, ⵀⴰ ⵏⵏ ⵓⵔ ⴰⴷ ⵙⵙⵓⵎⴷⵖ ⵙ ⵖⴰⵢⵍⵍⵉ ⵙ ⵜⵙⵙⵓⵎⴷⵎ ⴽⵯⵏⵏⵉⵏ | |
| 5 ⵖⵉⴽ ⴰⵏⵏ ⴷ ⴽⵯⵏⵏⵉⵏ, ⵀⴰ ⵏⵏ ⵓⵔ ⴰⴷ ⵜⵙⵙⵓⵎⴷⵎ ⵙ ⵎⴰ ⵙ ⵙⵙⵓⵎⴷⵖ ⵏⴽⴽⵉⵏ | |
| 6 ⵀⴰ ⵏⵏ ⵜⵟⵟⴰⴼⵎ ⴰⵙⴳⴷ ⵏⵏⵓⵏ, ⴰⴷ ⵜ ⵉⴳⴰⵏ ⴷ ⵓⵏⴰⴱⴰⵍ, ⵖⵉⴽ ⵍⵍⵉ ⵟⵟⴰⴼⵖ ⵏⴽⴽⵉⵏ ⴰⵙⴳⴷ ⵉⵏⵓ, ⴰⴷ ⵜ ⵉⴳⴰⵏ ⴷ **ⵍⵉⵙⵍⴰⵎ** | |
| [ⵜⴰⴽⵟⵟⵓⵎⵜ ⵏ ⵜⴰⵏⵏⵉⵍⵜ النصر] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵖ ⴷ ⵜⵓⵛⴽⴰ ⵜⴰⵏⵏⵉⵍⵜ ⵏ ⵕⴱⴱⵉ ⵏⵏⴽ ⴰ ⴰⵎⴰⵣⴰⵏ? ⴷ ⵜⵏⵓⵕⵥⵓⵎⵜ ⵏ **ⵎⴰⴽⴽⴰ** ⵍⵍⵉ ⴽⵉⵣⵣⵓⴳⵏ? | |
| 2 ⵙⵉⵖ ⵜⴰⵏⵏⵉⵜ ⵎⵉⴷⴷⵏ ⴰⵔ ⴽⵛⵛⵎⵏ ⵙ ⵓⵙⴳⴷ ⵏ ⵕⴱⴱⵉ ⴳⴰⵏ ⴷ ⵙⵔⵙ ⵉⴽⴰⴱⴰⵔⵏ? ⴰⴷ ⵜ ⵉⴳⴰⵏ ⴷ **ⵍⵉⵙⵍⴰⵎ** | |
| 3 ⵉⵏⵏⴰ ⴰⴷ ⵕⴱⴱⵉ: ⴰⴽⵓⴷ ⴰⵏⵏ ⴰⵖⵡⴰ ⵎⵎⵓⵢ ⵉ ⵕⴱⴱⵉ ⵏⵏⴽ ⵙ ⵜⴰⵎⴰⵢⵜ ⵏⵏⵙ, ⵀⴰ ⵏⵏ ⵉⴳⴰ ⵖⵉⴽ ⴰⵏⵏ ⵜⴰⵎⴰⵜⴰⵔⵜ, ⵉⵙ ⵔⴰⴷⵜⴰⴹⵓⴼⴷ, ⵜⴰⵢⵡⴰⵜ ⵜⴻⵜⵜⵔ ⵉ ⵕⴱⴱⵉ ⵏⵏⴽ, ⴰⵙⴰⵔⵓⴼ, ⵀⴰ ⵏⵏ ⵏⵜⵜⴰ ⵉⴳⴰ ⴰⵎⵙⵙⴰⵔⵓⴼ | |
| [ⵜⴰⴽⵟⵟⵓⵎⵜ ⵏ ⵡⴰⵍⵍⴰⵎ المسد] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⴰⴷ ⵉⴱⴱⵉ ⵕⴱⴱⵉ ⵉⴼⴰⵙⵙⵏ ⵏ **ⴰⴱⵓ ⵍⴰⵀⴰⴱ** ⴰⵡⴰ ⵀⴰ ⵏⵏ ⵜⵜⵓⴱⴱⴰⵢⵏ (**ⵉⵜⵜⵓⵎⴰⵏ**) ⵢⴰⴷ, ⵀⴰ ⵏⵏ ⵢⵓⵜ ⵜ ⵕⴱⴱⵉ | |
| 2 ⵓⵔ ⴼⵍⵍⴰⵙ ⵢⵓⵙⵢ ⵡⴰⵢⴰⴷⴰ ⵏⵏⵙ ⴰⵎⵢⴰ, ⵓⵍⴰ ⵜⴰⵔⵡⴰ ⵏⵏⵙ | |
| 3 ⵀⴰ ⵏⵏ ⵔⴰⴷ ⵏⵏ ⵉⴹⵕ ⴳ ⵍⴰⴼⵉⵢⵜ ⵎⵎⵓ ⵜⵎⵥⵍⴰ | |
| 4 ⵏⵜⵜⴰ ⴷ ⵜⵎⵖⴰⵔⵜ ⵏⵏⵙ, ⵅⵜⴰⵍⵍⵉ ⵉⵔⴱⴰⵏ ⵉⴼⵔⴳⴰⵏ ⵙ ⵓⵖⴰⵔⴰⵙ ⵏ ⵓⵎⴰⵣⴰⵏ ⵏ ⵕⴱⴱⵉ | |
| 5 ⵙⵓⵍ ⵢⵉⵍⵉ ⴳ ⵓⵎⴽⵕⴹ ⵏⵏⵙ ⵉⵣⵉⴽⵔ ⵉⵍⵍⵎⵏ? ⵏⵖ ⴷ ⵡⵉ ⵏ ⵓⵣⵣⴰⵍ? | |
| [ⵜⴰⴽⵟⵟⵓⵎⵜ ⵏ ⵜⵖⵓⵙⵉ الإخلاص] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵏⵏⴰ ⵕⴱⴱⵉ ⵉ ⵓⵎⴰⵣⴰⵏ ⵏⵏⵙ: ⵉⵏⵉ **ⵍⵍⴰⵀ** {**ⵊⴰⵍⵍⴰ ⵊⴰⵍⴰⵍⵓⵀⵓ**} ⵏⵜⵜⴰ ⴽⴰ ⵉⴳⴰⵏ ⵢⴰⵏ, ⵓⵔⵣⵉⵍⵍⵉ ⵎⴰⴷ ⵜ ⵉⵔⵡⴰⵙⵏ | |
| 2 ⵏⵜⵜⴰ ⴽⴰ ⴰⴷ ⵉⵣⵣⴰⵏ ⴼ ⴽⵔⴰ ⵉⵍⵍⴰⵏ, ⵓⵔ ⵙⴰⵔ ⵔⴰⴷ ⵜ ⵉⵍⵉⵃ | |
| 3 ⵓⵔ ⵢⵓⵔⵓ ⵢⴰⵏ, ⵓⵍⴰ ⵢⵓⵔⵓ ⵜ ⵢⴰⵏ. | |
| 4 ⵓⵔ ⵉⵍⵍⵉ ⵎⵇⵇⴰⵔ ⴷ ⴽⵔⴰ ⵏ ⵢⴰⵏ ⵜ ⵉⵔⵡⴰⵙⵏ, ⵓⵍⴰ ⵉⴳⴰ ⴰⵙ ⴰⵏⴳⴳⵓ | |
| [ⵜⴰⴽⵟⵟⵓⵎⵜ ⵏ ⵜⵉⴼⴰⵡⵜ الفلق] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵏⵏⴰ ⵕⴱⴱⵉ ⵉ ⵓⵎⴰⵣⴰⵏ ⵏⵏⵙ: ⵉⵏⵉ: ⵀⴰ ⵏⵏ ⵣⵓⴳⵖ ⵙ ⵕⴱⴱⵉ ⵏ ⵓⵖⵍⴰⵢ ⵏ ⵜⵉⴼⴰⵡⵜ | |
| 2 ⴳ ⵓⵥⵓⴹ ⵏ ⴽⵔⴰ ⵙⴽⵔⵏ ⵉⵙⵎⴳⴰⵏ ⵏ ⵕⴱⴱⵉ? | |
| 3 ⵖⵉⴽ ⴰⵏⵏ ⴷ ⵓⵥⵓⴹ ⵏ ⵢⵉⴹ ⵉⵖ ⵉⵍⵍⴰⵙ | |
| 4 ⴷ ⵓⵥⵓⴹ ⵏ ⵜⴹⵍⵎⴰⵙⵉⵏ ⵉⵖ ⴰⵙⵙⵓⵜⵓⴼⵏⵜ ⴳ ⵜⵉⵢⵔⵔⵉⵙⵉⵏ | |
| 5 ⴷ ⵓⵥⵓⴹ ⵏ ⵓⵎⴰⵏⴳⴰⵥ ⵉⵖ ⵉⵎⵎⵓⵏⵥ | |
| [ⵜⴰⴽⵟⵟⵓⵎⵜ ⵏ ⵎⵉⴷⴷⵏ الناس] | |
| ⵙ ⵉⵙⵎ ⵏ ⵕⴱⴱⵉ ⴰⵎⴰⵍⵍⴰⵢ ⴰⵎⵙⵎⵓⵍⵍⵓ | |
| 1 ⵉⵏⵏⴰ ⵕⴱⴱⵉ ⵉ ⵓⵎⴰⵣⴰⵏ ⵏⵏⵙ, ⵉⵏⵉ: ⵀⴰ ⵏⵏ ⵣⵓⴳⵖ ⵙ ⵕⴱⴱⵉ ⵏ ⵎⵉⴷⴷⵏ | |
| 2 ⴰⴷ ⵜ ⵉⴳⴰⵏ ⴷ ⵓⴳⵍⵍⵉⴷ ⵏ ⵎⵉⴷⴷⵏ | |
| 3 ⵍⵍⵉ ⵉⴳⴰⵏ ⵕⴱⴱⵉ ⵏ ⵎⵉⴷⴷⵏ | |
| 4 ⴳ ⵓⵥⵓⴹ ⵏ ⵉⴱⵍⵉⵙ ⵍⵍⵉ ⵉⵃⴹⴹⵓⵏ ⵉⵖ ⵉⵜⵜⴱⴷⴰⵔ ⵕⴱⴱⵉ | |
| 5 ⵖⵡⴰⵍⵍⵉ ⵉⵙⵎⵉⵔⴽⵉⵙⵏ ⴳ ⵓⵍⴰⵡⵏ ⵏ ⵎⵉⴷⴷⵏ ⵉⵖ ⵜⵜⵓⵏ ⵕⴱⴱⵉ ⵏⵏⵙⵏ | |
| 6 ⵖⵉⴽ ⵍⵍⵉ ⵣⵓⴳⵖ ⵙ ⵕⴱⴱⵉ ⴰⵎⴰⵔ ⵓⵥⵓⴹ ⵏ ⵓⵎⴷⵓⵏ ⴷ ⵎⵉⴷⴷⵏ |